
Къырымтатар тили 


Ана тилим — меним тилим 


1-мештъулиет. Ресимге бакььп, суаллерге джевап 
беринъиз. 


1. Ресимде нени коресинъиз? 
2. Сыныфта нелер бар? Икяе этинъиз. 
3. Оджа не япа? 
4. Талебелер не япалар? 
зи 5. Тахтада не язылгъан? 
ба Джевапларны дефтеринъизге язынъыз. 


<> 

2-мешгъулиет. Ана тилимиз акъкъында шиирлер- 
ден сатырларны окъунъыз. 


| 


Ана тилини бильсень, 
Эм де гузель лаф зтсень, 
Эр кес айтыр: «Машалла! 
Не де гузель бу бала». 

Къолун котерди 
Кичкенечик Урмус: 

— Дюньяда энъ татлы... 
Къырымтатар тилимиз! 


1. Бу сатырларнынъ муэллифлери Нузет Умеров ве 
ба Сейран Усеинов. Къайсы сатырларны Нузет Умеров 
язды? Шиирнинъ адыны хатырланъыз. 


2. Биринджи дёртлюкни дефтеринъизге язынъыз. 


З-мешгъулиет. Къырымтатар тилинде селямлашув 
ве сагълыкълашув сёзлерини ве ибарелерни хатыр- 
ланъыз ве дефтеринъизге язынъыз. 


4-мешгъулиет. Аталар сёзлерини окъунъыз. Олар 
не акъкъында? 


и. - Яхшы адам сёзюнден белли олур. 
т) - Яхшы адам яман сёз айтмаз. 


• Яхшы сёз унутылыр, яман сёз унутылмаз. 
• Яхшы сёз балдан татлы. 


| ми бар? Антонимлер бу насыл сёзлер? Хатырланъыз 
ве бир къач мисаль кетиринъиз. 
2. Аталар сёзлерини дефтеринъизге язынъыз ве 
эзберленъиз. 


7 0 1. Къайсы аталар сёзлеринде яхшы сёзюнинъ антони- 

ё 5-мешгъулиет. Яз татилини насыл кечиргени- 

° нъиз акъкъында икяе уйдурып язынъыз. Икяени бойле 
джумленен башланъыз: «Мен яз татилинде пек яхшы 
раатландым...». 


== • муэллиф — автор 
= - дертлюк — чотиривірш 
. хатьрламакь — пам'ятати, згадати 
. икяе — розповідь 


Черкез Али 


Шанлы Єлгьа 


Китабынъны алдынъ къолгъа, 
Эй, севимли эвлядым, 
Мектебинъе, шанлы ёлгъа 
Бугунь сени ёлладым. 


Окъуп илим оджагъында 
Юксеклерге чыкъарсынь, 
Бу улькемнинъ багъырында 
Бир гуль олып ачарсынъ. 


Омюримнинъ чечегисинь, 
Окъу, эвлят, окъу сен. 
Окъув иле оседжексинъ 
Ана юртта къокъуп сен. 


Ватаныма шан ве шурет! 

Сени севип беслейим, 

Сенден сайгъы, сенден урьмет, 
Къараманлыкъ беклейим. 

1. Шиирде музллиф кимге мураджаат зте? 

2. Шаир окъувнынъ эмиетини насыл сёз ве ибарелернен 
ифаделей? Шиирден тапып окъунъыз. 

3. Шиирни эзберленъиз. 


Мектеп корьмек — инсан ичюн девлеттир. 


4. Аталар сёзюнинъ манасыны анълатынъыз. Девлет 
сёзюне манаджа якъын сёз тапынъыз. 


• шанлы — славний, доблесний 

- къараманлыкъ — героїзм 

- ибаре — вираз, фраза 

- улькемнинь багъырында — за текстом: в обіймах 
моєї країни 


Къырымтатар тили 


З-юнджи СЫНЫФТА 
КЕЧИЛЬГЕНЛЕРНИ ТЕКРАРЛАВ 


Нутукъ. Нутукъ чешитлери 


6-мешгъулиет. Суаллерге джевап беринъиз. 


1. Инсан не вакъыт нутукънен файдалана? 

2. Нутукънынъ насыл чешитлери бар? 

З. Агъзавий ве язма нутукъ неден ибарет ола? 

4. «Агъзавий» сёзю насыл сёзден келип 
чыкъкъан? 

5. Агъзавий нутукъ бу насыл нутукътыр? 

6. Язма нутукъ бу насыл нутукътыр? 


Сиз суаллерге джевап бергенде насыл нутукънен 
файдаландынъыз? 

7-мешгъулиет. Тиль ве нутукъ акъкъында джумле- 
лерни окъунъыз. 

1. Тиль — миллетнинъ рухий байлыгъыны, 
тарихыны, яшайышыны, дуйгъуларыны, ишан- 
чыны акс эткен энъ къыйметли хазинедир. 

2. Яхшы, догъру нутукъкъа иришмек ичюн 
чокъ вакъыт буюклерни дикъкъатнен динълеп, 
акъылда тутып, эслеп, окъуп огренмек керек. 
Са 1. Сиз джумлелерде айтылгъан фикирлернен разы- 

сынъызмы? Анълатынъыз. 


2. Биринджи джумлени дефтеринъизге кочюрип 
язынъыз. 


8-мешгъулиет. Тиль ве нутукъ акъкъында ата- 
лар сёзлерини окъунъыз. Маналарыны анълатмагъа 
тырышынъыз. 


1. Тиль — акъыл теразеси. 

2. Тиль — юрекнинъ анахтары. 

3. Яхшы сёз кульдюре, яман сёз куйдюре. 
4. Эр сёз ериндже айтылыр. 

5. Эки динъле, бир сёйле. 

Бегенген эки аталар сёзюни акъылда тутып, дефтери- 
“>” нъизге язынъыз. Сонъра язгъанынъызны тешкеринъиз. 

9-мешгъулиет. Шиирни ифадели окъунъыз. 


Чокъ тиллерни огренинъиз, 
Тильде — буюк кучь. 

Ана тильге урьметинъиз 
Эксильмесин ич. 


«Буюрынъыз! Сагъ олунъыз!» — 
Айтамыз бизлер. 
«Козьайдын! Айдын да олунъыз!» 
Не гузель сёзлер! 
Л. Дерменджи 
Ка . Не ичюн чокъ тиллерни огренмек керек? Музакере 
«ме этинъиз ве фикирлериньизнен пайлашынъыз. 
2. Музллиф балаларны неге чагььра? Шиирге эсасла- 
нып, джевапларны айтынъыз. 
3. Экинджи дёртлюкте берильген незакетли сёзлерни 
не вакъыт айтамыз? Анълатмагъа тырышынъыз. 


в 10-мешгъулиет. Шиир парчасыны окъунъыз. 


Догъгъан еринъ Къырым сенинъ, 
Эр тильнинъ бар догъгъан ери. 
Догъгъан еринъ киби дюльбер, 
Аджайипсинъ, ана тили. 

И. Асанин 


. Биринджи джумледе не акъкъында айтыла? 
2. Экинджи джумледе ана тили акъкъында не айтыла? 


3. Бу сатырларны ким язды? Шаирнинъ адыны ве сой- 
адыны дефтеринъизге язынъыз. 

4. Шиирни эзберлеп, акъылда тутунъыз ве дефтери- 
нъизге язынъыз. 


=- • миллет — нація 
= - рухий байлыкь — духовне багатство 
- тарих — історія 
- ишанч — віра 
. хазине — 1) скарбниця, 2) скарб 

Риза Халид 


Алтын сач кузь кельди — 
Табиат йырджысы. 

Боя бар элинде, 

Эм шевкьлы фырчысы. 


Къанатлар керди о 
Ормангъа, дагьларгьа. 
Янъы ренк берди о 
Багьча ве багьларгьа. 


Фырчыны тёпеден 
Ойле бир узата, — 
Ерулув бильмеден 
Этрафны йырлата. 


Даллардан далларгъа, 
Теректен терекке 
Токътамай уча о 

Энъ эрек эрекке. 

Сонь знип, йылгъалар 
Боюнда адьмлай, 
Зменлер яналар 
Санарсынъ чьракьдай. 


Не гузель рессамсынъь, 
Ор боянь пек дюльбер... 
Алевли фырчынъа 
Зшкь олсун, зй, чебер! 


лу. 1. Шиирни ифадели окъумагъа тырышынъыз. 

би 2. Музллиф кузьни кимнен къыяслай? Бу фикир шиир- 
нинь къайсы сатырларында акс олуна? Тапынъыз ве 
окъунъыз. 


3. Ренк, эрек, йылгъа сёзлерине манадаш сёзлерни 
тапып, дефтеринъизге язынъыз. 


=- • шевкьлы фырчысы — захопливий пензлик 
= - керди — розтягла (крила) 

. ёрулув — втома 

. эрек — далеко 

- йьлгьалар — ущелини 

- чебер — вмілий, вправний, майстерний 


Къырымтатар тили 


Кьонушма медениети 


11-мешгъулиет. Окъунъыз. 

Селям алейкум! Мераба! Тешеккюр этем! 
Сагъ олунъыз. Хайырлы геджелер! Афу этинъиз. 
Огъурлы ёллар! Корюшкендже! Багъышланъыз. 
Сагълыкънен барынъыз! Хайырлы сабалар! 

290 1. Бу незакетли сёз ве ибарелерни не вакъыт къуллана- 
бя мыз? Бу сёзлернинъ кучю неде? Анълатынъыз. 


2. Сёзлерни бойле тертипте язып алынъыз: 
Селямлашув сёзлери: 
Сагълыкълашув сёзлери: 
Багъышлав сёзлери: 
Миннетдарлыкъ сёзлери: 


12-мешгъулиет. Ресимлерге бакъынъыз. Мевзу- 
ларыны тайинленъиз. 


Са 1. Истеген ресим боюнджа метин тизинъиз. Метинде 
«96 диалог олсун. Метинни саналаштырмагъа азырла- 
НЬНЬБЬЗ. 
2. Сиз диалогынъызда 11-мешгъулиеттен къайсы сёз- 
лерни къулландынъыз? 

13-мешгъулиет. «Тылсымлы юзюк» масалындан 
парчаны окъунъыз. 

— Селям алейкум, къартбаба. Акьшам ше- 
рифлеринъиз хайырлы олсун, — дей де, къарт- 
бабанынъ янына барып, къолуны опе. 

— Хош кельдинъ, къызым. Кельгенинъ не 
гузель олды, хасталандым, алым ёкъ. Гедже, бу 
къаранлыкъ дагънынъ ичинде не ичюн юресинъ? 

Айшечик башына кельген алны Хызыр-деде- 
ге айта. 

— Ойле олса, къал мында, меним къызым 
олурсынъ. 

Ба 1. Бу парчада насыл незакетли сёз ве ибарелер бар? 
/ Тапып айтынъыз. 


2. Незакетли сёз ве ибарелер олгьан джумлелерни 
дефтеринъизге язып алынъыз. 


ў 14-мешгъулиет. «Мектеп ашханесинде» мевзу- 

сында диалог уйдурынъыз. Диалогда селям алейкум, 
лютфен, сагъ олунъыз, аш татлы олсун киби незакет- 
ли сёз ве ибарелерни къулланынъыз. 


ё 15-мешгъулиет. «Яхшы сёз балдан татлы» мевзу- 

сында метин уйдурып язынъыз. Бу иншаны сыныфта 
такъдим этмеге азырланынъыз. Дерсте энъ яхшы языл- 
гъан иншаны къайд этинъиз. 


гз- • незакетли сёз — ввічливе слово 
= - незакетли ибаре — ввічливий вираз 
- тешеккюр зтем -- дякую 
- афузтиньиз -- пробачте 
- миннетдарлькь -- подяка 
- такьдим этмек -- представляти 

Наджие Аметова 


Шемсие 


Язньнь сонъки куньлери эди. Ава чырайыны 
сытып башлады. «Чокъ беклетмеден, ягъмур- 
лар да ягъып башлайджакъ, — деп раатсызлан- 
ды къартбаба. — Баре, торуным Дилярачыкъ- 
къа бир шемсие багъышлайым». Къартбаба бир 
къач куньден сонъ Дилярагъа шемсие кетирди. 
Къызчыкъ пек къуванды. 

— Сагъ олунъыз, къартбаба, — деди ве, 
шемсиени къартбабасынынъ къолундан алып, 
айландырып бакъты. Шемсиенинъ устюндеки 
къырмызы, сары, ешиль, мавы, гульгюли ренкли 
ёлакъларны пек бегенди. Бу ёлакълар кок къу- 
шагъыны анъдыра эдилер. 

Диляра шу куньден башлап, кузьнинъ ке- 
лювини сабырсызлыкънен бекледи. Эр кунь 
саба, юкъудан турар-турмаз пенджереден кокке 
бакъа ве: «Кузь тездже кельсе де, ягъмур ягъа 
къойса да», — деп тюшюне эди. Ниает, орталыкъ 

къаранлыкъланды, аваны булут сарды, ири-ири 
ягьмур тамчылары тюшип башладылар. Диляра 
чантасыны къолуна алып, мектепке кетмеге 
азырланды. Бир къолуна чантасыны, дигерине 
шемсиени алып, алель-аджеле азбаргъа чыкъ- 
ты ве севине-севине шемсиени ачты. Къыз- 
чыкъ мектепке кельгенде, устю къуру, гонълю 
хош эди. Диляранынъ достлары шемсиени бе- 
гендилер: «Къартбабанъ санъа не де дюльбер 
шемсие алгъан», — дедилер. Диляра шемсие- 
ни къызгъанмады, корьмек истегенлерге берди. 
Талебелер шемсиени ачып, невбетнен онынъ 
астында юрьдилер. Кузьнинъ ильк ягъмуры 
оларны шенълендирди. 

Эртеси куню ель эсмеге башлады. Ель кет- 
кен сайын кучьленди. Кок юзюндеки булутларны 
даркъатты, ягъмур токътады. Ер юзюне кузь ку- 
нешининъ хош нурлары сачылды. Диляра чан- 
тасынен берабер шемсиени де алып, мектепке 
азырланды. Оны корьген къартбабасы: 

— Шемсиени эвде къалдырып кет, къызым, 
бугунь ава ачыкъ, — деди. 

— Алайым да, къартбаба! Бельки ягъмур 
ягъар, сыланырым, — деди Диляра. 

Къартбаба торуны шемсиени пек бегенгени- 
ни де, ягъмурны сабырсызлыкънен беклегенини 
де биле эди. О себептен Диляраны ынджыта- 
джагъы кельмеди: 

— Шемсиени ягъмур ягъгъанда ач, ягъма- 
гъанда ачма, ель алып кетер, — деп тенбиледи. 

Диляра ёлгъа чыкъкъан сонъ, къартбабасы- 
нынъ огютини унутты, авеснен шемсиени ачты. 
Ель шемсиени де сол тарафкъа, де сагъ та- 
рафкъа, де тёпеге чеккелей башлады. Къызчыкъ 
оны къавий тутса да, баш этип оламады. Ель сёз 
динълемеген къызчыкъны джезаламакъ истеген 

киби, шемсиени учурып алып кетти. Шемсие юк- 
сек терекнинъ пытагъына илишти. Диляра шем- 
сиени аладжакъ олып чокъ чекишти, амма эли 
етмеди. Сонъ насылдыр тола парчасы тапып, 
аякълары астына къойды ве зар-зорнен шем- 
сиенинъ сапындан тутып, мукъайтлыкънен аша- 
гъы чекти. Пытакълар майыштылар, амма шем- 
сиени йибермедилер. Сабыры биткен Диляра, 
ахьр-соньу, шемсиени бар къуветинен чекти, 
о ашагъы энди, лякин йыртылгъан ве сынгъан 
эди. Диляра пек кедерленди. Кузьни насыл эе- 
джаннен беклеген эди, бакъ, шимди шемсиесиз 
къалды, бу алны къартбабасы бильсе, не дей- 
джек? Диляра тюшюне-тюшюне шемсиени бук- 
леп, чантасына къойды. Мектептен къайткъан 
сонъ, шемсиенинъ къырылгъаныны къартбаба- 
сына косьтермеди, сакълады. Къызчыкъ шем- 
сиенинъ къырылгъаныны къартбабасына дуй- 
дурмагъа истемей эди. 
Є 


Арадан бир кьач кунь даа кечти. Бир дефа 
Диляра дерсте отура эди. Ава кене бунарланды. 
Баш устюнде текрар булутлар пейда олдылар. 
Къызчыкъ тосат-тосат пенджереден тышкъа 
бакъты. Булутларны корьгенинен, къасеветке 
далды. «Баре, ягъмур ягъмаса эди! Ягъмур 
ягъмаса эди!» — деп аджизленди. 

Дерстен чыкъкъанда, сийрек-сепелек тюш- 
мекте олгъан тамчылар бираздан сонъ кучьлю 
ягъмур олып, шувулдап ягъмагъа башладылар. 

Диляра эвге тездже кельмек ичюн чапты, ля- 
кин етиштирип оламады. Яры ёлда экенде, 
устю-башы шыр-сув олды. Къызчыкъ, эп бир 
сыландым деген тюшюндже иле, адымларыны 
явашлатты. Эвге якъын къалгъанда, къартба- 
басы Диляранынъ шемсиесиз келеяткъаныны 
эследи. Оны къаршылап ёлгъа чыкъты. Диляра 
къартбабасынынъ элиндеки ири, къара шем- 
сиенинь астына сокъулды. Къызчыкънынъ 
козьлеринден яшлар ийип чыкътылар. Диляра 
къартбабасынынъ сёзюни динълемегени ичюн 
пешман эте Эди. 


Ба 1. Къартбаба торунына не кетирди? 

’ 2. Диляранынъ достлары шемсиени корип, не дедилер? 
3. Къартбабасы къызчыкъкъа нени тенбиледи? 

4. Ель шемсиени не япты? О насыл алда эди? 

5. Диляра неге пешман эте эди? 


Съ» Метинни парчаларгъа болюнъиз. Эр бир парчагъа сер- 
ет лева къоюнъыз. План тизип, дефтеринъизге язынъыз. 

КУС 


о 


ба 
& 


Буюкнинъ сёзюни тутмасанъ, буюк ёлгъа 
чыкъамазсынъ. 


Сонъки пешман башкъа душман. 


Аталар сёзлерининъ къайсы бири икяенинъ эсас фикри- 
ни ифаделей? 


- шемсие — парасолька 

. огют — повчання 

- майышмакъ — гнутися 

- бунарланмакь — паморочитися, 
покриватися пеленою 

- бир дефа — одного разу 

- эслемек — помічати 

. пешман этмек — шкодувати 


Къырымтатар тили 


Созукъ ве тутукъ сеслер 


16-мешгъулиет. Окъунъыз. Хатырланъыз ве джум- 
лелерни девам этинъиз. 

Сеслер эки тюрлю ола: < 

Созукъ сеслерни айткъанда ава агъызы- 
мыздан ... .... 

Тутукъ сеслерни айткъанда ава агъызы- 
мызда ... .... .... 

Созукълар къалын ве ... ... ... . Олар даа 
дудакълы ве ....... 

Тутукълар янъгъыравукъ ве ... ... . 

17-мешгъулиет. Берильген сёзлерде нокъталар 
ерине тюшип къалгъан созукъны тапып язынъыз. 
Куньдел...к, къ...лем, ягъм...р, т...рна, ши...р, 
урьм...т, т...герек, дж. ..двель, дж...вап, козьл...к, 
дж. ..виз, д...ньледи, тюш...ндим, сыныфд...ш. 


(Кк Индже созукъларнынъ астыны сызынъыз. 


18-мешгъулиет. Метинни окъунъыз. Бу парча къай- 
сы масалдан алынгъаныны хатырланъыз. 

Куньлер кечти, кузь кельди. Ормандаки 
япракълар сарардылар. Рузгяр оларны къо- 
парып ала да, тавада савура эди. Сувукълар 
башланды, кок юзюни булутлар къаплады. Ди- 
вар устюндеки къаргъа, пек яман ушюгенинден, 
къарылдап башлады. Заваллы папийчикнинъ 
вазиети агъырлашты. 

Г. К. Андерсен 


ба Дефтеринъизге кочюрип язынъыз. Сёзлерде дудакълы 
’ созукъларнынъ астыны сызынъыз. Дудакьль созукъ- 
ларны теляффуз эткенде, дудакъларымызнен не ола? 
Анълатынъыз. 


19-мешгъулиет. Тапмаджаларны окъунъыз. Дже- 
вапларыны тапынъыз. 


1. Ер астында къырмызы бардакъ. 


2. Узундыр бою, ешильдир сою, 
Акътыр къаны, сувдыр джаны. 


равукъ тутукъларнынъ астыны сызынъыз. 
2. Джеваплары олгъан сёзлернинъ схемаларыны 
япынъыз. 


Са 1. Тапмаджаларнь дефтеринъизге язынъыз. Янъгъы- 
} 
\ / 

в 20-мешгъулиет. Джумлелерни окъунъыз. 


1. Мен халкь масалларыны авесликнен 
окъуйым. 2. Талебелер чиркин адетлерден узакъ 
олмалы. 3. Спортнен огьрашкьан адамлар чы- 
дамлы олалар. 4. Маалемизнинъ сонъунда юк- 
сек чам тереклеринен орьтюли орман бар. 


астыны сызынъыз. 
2. Берильген схемаларгъа келишкен сёзлерни 
тапынъыз. 


Са 1. Дефтеринъизге язынъыз. Сагььр созукъларнынъ 


> 


Эльмаз Бахшыш 


Кузь ягьмуры 


Кокнинъ юзю морлана, 
Булутлары торлана. 
Ягьмур олып тёпеден 
Тамлай, гольге топлана. 


Кузь япракълары уча, 
Алемнен сагълыкълашып. 
Санки, ягьмурдан къача, 
Гонъюльге эфкяр къошып. 


Тамчылар тынмай тама, 
Гольде тёшей хайтарма. 
Бизге эте темаша, 

Сен козет де, мугъайма! 

Япракълар уча 


Кузьде япракълар уча, 
Тёпеде авеленип. 

Сарылар къайда къача, 
Шытыр-шытыр шенъленип? 


— Серин ельнен берабер 
Авада курешелер. 
Ойнашып, къатмер-къатмер 
Топракъкъа ерлешелер. 


| 1. Эльмаз Бахшышнынъ шиирлерини окьуп, къыясла- 
а нъыз. Кузь аляметлери акъкъында икяе этинъиз. 


2. Бегенген шиирни эзберленъиз. 


= ° морлана — ставати фіолетовим, ліловим 
змо . торлана — за текстом: темнішає 

. тамлай — капає 

- эфкяр — туга, журба 

. мугьайма — за текстом: не засмучуйся 

- темаша — видовище 

Къырымтатар тили 


Созукъ ве тутукъ сеслер (девамы) 


21-мешгъулиет. Сёзлерни окъунъыз. 
Ёргъан, тёпе, чёль, ёлдаш, юзюм, ёнгъа, яра, 
яраша, тюзлюк, елькен, юваш, кестане, ешиль. 


1. Е, ё, ю, я арифлери сёзлерде къач сесни бильдире- 
лер? Не вакъыт бу арифлер эки сесни бильдирелер? 

2. Ёргъан, юзюм сёзлерининъ схемаларыны япынъыз. 
Бу сёзлернен джумлелер уйдурып язынъыз. 


22-мешгъулиет. Джумлелерни окъунъыз. 


1. Ёлджу къая янында раатланмакъ ичюн 
отурды. 2. Юсуф манъа селям ёллады. 3. Бизим 
сыныфымызда артта къалгъанлар ёкъ. 4. Шим- 
ди мен дёртюнджи сыныфта окъуйым. 

Е, ё, ю, я арифлери олгъан сёзлерни язып алынъыз. 
Бу арифлер къач сес бильдире? Нумюне боюнджа язып 


косьтеринъиз. Ал 
і [йо] 


Нумюне: ёлджу, ... ‚ .... 


23-мешгъулиет. Окъунъыз. 


Темиз ава, серинель, 
Ёрулмадыкъ юрьгенде. 
Джошты бизим юреклер 
Табиатны корьгенде. 
Н. Къуртмоллаев 
Е, ё, ю арифлери къайсы сёзлерде эки сесни бильдире- 
лер? Бу сёзлерни дефтеринъизге язып алынъыз. 


24-мешгъулиет. Хатьрланььз ве джумлелерни 
девам этинъиз. 


8 янъгъыравукъ сеснинь ... ... .... 
21 

р 

Яньгььравукь тутукьлар давушнен, сагъыр 
тутукьлар исе....... 

... Яньгььравукь тутукъ бар. 

... сагъыр тутукъ бар. 


Янъгъыравукъ тутукъларнынъ сагъыр чифтлерини язы- 
нъыз: б — п, В —... , Г —– ..., ГЪ — ..., Д – ..., Ж —..., 
з —..., ДЖ — .... 


25-мешгъулиет. Тапмаджаларны окъунъыз. Дже- 
вапларыны тапынъыз. 


Къонъур тюслю, дагъда яшай, 

Кийик балны севип ашай. Р _ 
Эм де беяз чешити бар, т 
Узакъ шимальде о яшар. 


Боджеклерни о ашай, 
Даим батакъта яшай. 


1. Дефтеринъизге язып алынъыз. Къырымтатар тилине 
хас олгъан тутукъларнынъ астыны сызынъыз. Олар 
бир сесни бильдирселер де, къач бельгинен языла? 
Олардан къайсы бири сёзнинъ башында язылмай? 
Хатырланъыз. 


2. Къонъур, боджек сёзлеринде къач ариф ве къач сес 
олгъаныны айтынъыз. 


. ёнгъа — тирса 

- тюзлюк — рівнина, низовина 
- джошмакь — надихнутися 

- къонъур тюслю — бурий колір 
- батакь — болото 

Кузь 


Йылнынъ эр бир мевсими койлюлер ичюн 
бири-бири артындан япылмасы керек олгъан 
ишлерини хатырлата. Хусусан, кузь айлары 
ялы боюнда яшларгъа энъ месулиетли дав- 
ранмакъны талап эткен вакъыт ола. Джевиз- 
лерни кьакьмакь, юзюмлерни джыйып, ма- 
гъазларгъа ташымакъ, согъанлар чыкъарыл- 
гьан сонь, багь-багь орип, кеч пишкен алма, 
армут, зрик, ювез, хурма, инджирлерни джы- 
йып, кьурутмакь керек ола. 

Тамам шу вакъытлары да дагьларда бе- 
рекет номай ола. Ахлап, аджджы алма, къы- 
зылчыкъ, мушмолла, фындыкъ ве дигер дагь 
емишлери де пишелер. Демек, вакъыт тапып, 
орманларгъа чыкъмакъ, о ердеки берекетни де 
топламакъ керек. 

Затен, кузь айларында орманларнынъ ай- 
рыджа дюльберлиги ола, чешит ренкке кирген 
япракь тёкюле башлай, тереклер сийреклен- 
ген киби ола. Чамлькькьа кирсень, ель олма- 
гьанда биле, чамлар шувулдап туралар, гуя 
бири-биринен сьрдашалар. 


ба 1. Метинни окъунъыз. 
# 2. Кузь айларында койлюлерге насыл ишлерни япмакъ 
керек ола? 
З. Дагъларда насыл емишлер пишелер? 


4. Метиннинъ сонъки парчасында не акъкъында айтыла? 


5. Мундериджеге эсасланып, план тизинъиз. Планны 
дефтеринъизге язынъыз. 

6. Метинден багъча емишлерини бир сырагъа, дагъ 
емишлерини исе экинджи сырагъа язып алынъыз. 


ет Емишлернинъ ресимлерини япынъыз. 
М / 


=- • месулиетли -- відповідально 
= - давранмакъ — поспішати 
- номай — рясний 
. затен — взагалі, саме, втім 
- чамлькь — СОСНОВИЙ (ліс) 


Къырымтатар тили 


Метин. Метин чешитлери 


26-мешгъулиет. Метинни окъунъыз. 


Сентябрь, октябрь, ноябрь — кузь айлары. 
Бу айларнынъ къырымтатарджа адлары бар. 
Олар нелер акъкъында икяе этелер экен? 

е 


ба 


Сентябрьнинь ады кььірьмтатарджа — ильк 
кузь. Кузьнинъ биринджи айы бу мевсимни 
башлагъаны ичюн бойле адландырылды. 

Октябрь исе — орта кузь. Бу ай кузь мевси- 
мининъ ортасында тура, онынъ ичюн де бой- 
ле адландырылды. Этрафтаки бутюн тереклер 
алтын тюске боялангъан. Октябрь — сыджакъ 
куньлернен сагьлыкълащув вакъты. 

Ноябрь — бош ай. Кузьнинъ сонъки айытаби- 
атны къышлыкъ юкъусына азырлай. Япракълар 
тёкюльди, чечеклер солды, ава сувуды, орман 
ве багъчаларда серт ава. Эр ер чым-чырт. 
Къушлар дженюпке учып кеттилер. 


1. Метин къач абзацтан ибарет? Биринджи абзацта не 
акъкъында айтыла? Я экинджи абзацта? Метинге сер- 
лева къоюнъыз. Ноябрь акъкъында не айтылгъаныны 
метинден тапып, дефтеринъизге язынъыз. 

2. Къайд этильген сёзлерде дж, ч, ш тутукъларындан 
сонъ насыл созукълар келе? Индже я да къалынмы? 

3. Кузь айларынынъ къырымтатарджа адларыны эз- 
берленъиз. 


27-мешгъулиет. 3-юнджи сыныфта метин акъкъын- 
да кечильгенлерни хатырланъыз ве суаллерге джевап 
беринъиз. 


Метин бу недир? 

Джумлелер метинде насыл этип багълана? 
Метиннинъ мевзусы неде акс олуна? 
Метин насыл къысымлардан ибарет? 
Метиннинъ насыл чешитлери бар? 


Окъунъыз. Бу метинми? Исбатланъыз. 

Къартананынъ торуны бар эди. Торуны кичик 
олгъанда чокъ юкълай эди. Къартана исе тору- 
нына отьмек пишире, эв сипире, чамашыр юва, 
тике, юнь ишлей ве токъуй эди. 

Сонъ къартана пек къартайды. Торуны исе 
осьти, балабан къыз олды. Энди о къартанасына 
отьмек пишире, эв сипире, чамашыр юва, юнь 
ишлей ве токъуй. 

Л. Н. Толстой 


1. Бу насыл метин чешити: икяе, тасвирлев я да муляаза 
метиними? 

2. Экинджи абзацны дефтеринъизге язып алынъыз. 
О къач джумледен ибарет? 


28-мешгъулиет. Бир къач кере окъунъыз. 


Севем сени, гузель Къырым! 
Табиатынъ пек дюльбер! 
Юксек дагълар, ешиль багълар, 
Эски шеэр ве койлер. 
С. Саттарова 


( 1. Акьлынъызда тутып, дефтеринъизге язынъыз. Озю- 
нъизни тешкеринъиз. 
2. Метиннинъ мевзусыны ве эсас фикрини тайинле- 
нъиз. Метинге серлева къоюнъыз. 

29-мешгъулиет. Окъунъыз. 


Сыджакь авада, кучьлю ягьмурлар кечкен 
сонъ, орманларда мантарлар чокълаша. Бу 
кузьде, орманда топракъ дым чеккен сонъ ола. 

Мантарларны дымлы орманларда, чам те- 
реклери ве эменлер арасындаки талдалы ер- 
лерден къыдырмакъ керек. 

Ормангъа мантар джыймагъа бармагъа 
истегенлер мантарларнынъ ашалгъан ве зеэрли 
сойларыны айырмакъ кереклер. 


1. Метиннинъ мевзусыны ве эсас фикрини тайинленъиз. 
Метинге серлева къоюнъыз. Бу насыл метин чешити? 
2. Метинни икяе этинъиз. 


30-мешгъулиет. Берильген метинлерни дикъкъат- 
нен окъунъыз. 


| 


Чёль сары-ешилли денъиз киби! Ава тынч 
олгьанда, о тегиз ве кениш. Амма ель эсип 
башлагъанынен, о далгъаланып башлай. Дал- 
гьалар арасында исе къырмызы лялелер геми- 
лернинъ чыракъларына бенъзейлер. 


2 


Эр бир медениетли адам софра башында 
озюни догъру алып бара. Бунынъ ичюн ашхане 
алетлеринен файдаланмакъны огренмек ве аш- 
хане этикети къаиделерине риает этмек керек. 


З 


Къырымнынъ бир коюнде къартбабанен 
къартана яшай экенлер. Куньлернинъ бирин- 
де къартбаба одун кесмек ичюн дагъгъа кет- 
меге азырлана. Къартана онынъ чантасына 
отьмек, пенир ве тузнен согъан къоя. Къартбаба 

чантасыны ала да, балтасыны белине къыстыра 
да кете. Дагънынъ ичинде къуругъан терек къы- 
дырып тапа ве кесмеге башлай. 


Бу насыл метин чешитлери? Тасвирлев метинини бель- 
гиленъиз ве дефтеринъизге кочюрип язынъыз. 


• дым — волога, вологий 

- зеэрли — отруйний 

- бенъземек — бути схожим 

- риает этмек — дотримуватися; підкорятися 


Черкез Али 


Емишли тереклер 


Чечеклер ачыла, тёкюле, 

Гоньджелер емишке дёнелер, 

Берекет джыйыла, кузь келе, 

Тереклер сарарып, сенелер. 

Тереклер! Емишли тереклер! 
Мевсимлер тез келип кечелер. 
Аз омюр... Лякин чокъ юреклер 
Мейванъдан шербетлер ичелер. 


Ка 1. Бу шиирде не акъкъында айтыла? 
бя 2. Шиирни насыл дуйгъунен окъумалыдыр? Джевап- 
ны бермек ичюн керекли сёзни сечинъиз: къуванч, 


гъам, къасевет, ачув, языкъсынув, эеджанланув, 
кулькю. 


Сельби ве Шефтали тереги 


Кенъ багъчанынъ бир четинде Сельбитере- 
гинен Шефтали ян-янаша осе экен. Махсулы 
чокъ олгъанындан, Шефталининъ пытакъла- 
ры ерге асылып къалгъан. Сельби исе бели- 
ни эгмеген, тим-тик турып, магърур-магърур 
осьмекте экен. 

Бир кунь Сельби, Шефталини мыскъыллап, 
шойле деген: 

— Эй, Шефтали дост, бир вакъытлар ерден 
берабер осип чыкъкъан эдик, шимди исе 
пытакъларынъ эгилип къалгъан, япракъларынъ 
солгъан, чиркинлешкенсинъ. Манъа бакъчы, 
насыл дюльберим, мен насыл тез осем. 

Бу сёзлерни эшиткен Шефтали шойле дже- 
вапта булунгъан: 

— Эгилип, чиркинлешип къалгъаным — 
меним къусурым дегиль. Згильсем, махсулым 
адамларны тойдура, оларны севиндире. Саньа 
ошап, файдасыз оськендже, чиркинлешип ось- 
кеним, лякин файда кетиргеним яхшы. 


ко 1. Сельбинен  Шефталининь  давасьнь ифадели 
окъунъыз. 
2. Сизинъ фикринъиздже, олардан ким акълы? 


З. Мейвалы терекнинъ башы эгик олур аталар сёзю- 
нинъ манасыны анълатынъыз. 


ет Озюнъизни артист олгъанынъызны тасавур этинъиз. 
| ’ Метиннинъ мундериджесине зсасланьп, къыскъа бир 
спектакль саналаштырынъыз. 


Сыныф — бир багьча. Талебелерден бири Шефтали 
ролюни ойнай, дигери исе Сельби ролюни ойнай. 


= ° махсул-- плоди, урожай 
= - магърур — гордо 

- тим-тик — дуже рівно, вертикально 

- мыскъылламакъ — висміяти 

- кьусур — недолік 

- чиркинлешмек -- марніти, ставати негарним 

Къырымтатар тили 


ДЖУМЛЕ 
Макъсадына коре джумле чешитлери 


31-мешгъулиет. Окъунъыз. 


Ягьмур 


Бутюн гедже ягъмур ягъды, чокъ ягъды, 
Сокъакълардан сувлар шувлап акътылар. 
Апансыздан тышта къалгъан къушчыкълар 
Джибиндилер, къанатларын къакътылар. 
Ш. Селим 
290 1. Эр бир джумлени окъугъанда, нени тасавур этти- 
ба ньиз? Джумлелерде муптеда ве хаберни тапынъыз. 
2. Шиирни акълынъызда тутып, язмагъа азырланынъыз. 
Язгъан сонъ, озюнъиз тешкеринъиз. 


32-мешгъулиет. Окъунъыз. Берильген сёзлерден 
джумлелер тизинъиз. 


1. Биз, сайладыкъ, Аметни, сыныф башы. 
2. Оджам, дефтеримни, ана тилинден, тешкерди. 
3. Биз, отурамыз, эр бир раледе, экишер бала. 

4. Туттылар, балькь, балабан, балыкьчылар. 
5. Адиле, окъумакъны, шиир, пек, севе. 


( \ Джумлелерни дефтеринъизге язынъыз. Джумлелерде 
’ баш азаларыны къайд этинъиз. 


33-мешгъулиет. 3-юнджи сыныфта джумлелернинъ 
макъсадына коре чешитлери акъкъында берильген малю- 
матны хатырланъыз ве джумлелерни девам этинъиз. 

Джумлелер макъсадына коре учь чешитке 
айырыла: икяе джумлеси, ... ... ве ... 

Бир де бир шей акъкъында икяе этильсе, бу 
джумле — ... ... ола. 

Бир де бир кимсея да шей акъкъында сорал- 
са, бу джумле --...... ола. 

Риджа, эмир, теклиф, ялварув, насиат, 
мураджаат киби маналарны бильдирсе, бу 


Ба Джумлелерни дефтеринъизге язынъыз. 


34-мешгъулиет. Окъунъыз. Джумлелернинъ макъ- 
садына коре чешитлерини къайд этинъиз. 


1. Къырым чёлю йылнынъ эр мевсиминде 
пек дюльбердир. 2. Эв вазифелерини муста- 
къиль япмагъа алыш. З. Сизге ярдым керек- 
ми? 4. Озь фикирлеринъни догъру ифаделеме- 
ге огрен. 5. Мавиле сыныфдашларынен дигер 
шеэрге сеяаткъа кетти. 


( » Эмир джумлелерини дефтеринъизге язып алынъыз. 
’ Олар насыл мананы бильдирелер? 


в 35-мешгъулиет. Окъунъыз. 


Юксек кокте не яшай (...) 
Юксек кокте ай яшай (...) 
Кунеш, эм де йылдызлар, 
Къара, беяз булутлар (...) 

Олар кимлерге керек (...) 
Олар бизлерге керек (...) 
Айванларгъа, къушларгъа, 
Эм де ешиль отларгъа (...) 


=> 1. Джумлелернинь сонъуна насыл токътав ишаретлери 

къоюлмакъ керек? Анълатынъыз. 

2. Шиирни дефтеринъизге язып алынъыз. Токътав иша- 
ретлерини къоюнъыз. 


=- * риджа — прохання 
= - эмир — наказ, розпорядження 
- теклиф -- пропозиція 
- ялварув — прохання, благання 
. насиат — напуття, повчання 


Халкъ агъыз яратыджылыгъы 


Бешик йырлары, аталар сёзлери, тапма- 
джалар, масаллар, эфсанелер, риваетлер — 
буларнынъ эписи халкъ агъыз яратыджылы- 
гъыдыр. Бу эсерлерни халкъ арасындан 
чыкъкъан истидатлы адамлар яраткъанлар. 
Халкъ агъыз яратыджылыгъы эсерлери агъыз- 
агъыздан айтылып, несильден-несильге кечип, 
бугуньки куньге келип етиштилер. Халкъ агъыз 
яратыджылыгъы эсерлеринде халкъ икмети, 
яшларгъа насиаты ве васиетлери сакъланып 
къалгъан. 

Алие Велиулаева 

. Халкъ агъыз яратыджылыгъына насыл эсерлер кире? 

. Бу эсерлерни ким яраткъан? 

.Халкь агъыз яратыджылыгъы эсерлеринде нелер 
сакъланып кельген? 

4. Учюнджи сыныфта халкъ агъыз яратыджылыгъынынъ 

къайсы эсерлеринен таныш олдынъыз? Тюшюнип 

бакъынъыз ве айтынъыз. 


е 


Айненни — бу бешик йырыдыр. Аналар бе- 
шиктеки балагъа айненни айтып, озь севгисини, 
арзу-истеклерини ифаделейлер. 


Багъчада къурдым салынджакъ 


Багъчада къурдым салынджакъ, айненни, 
Кельген-кечкен саллайджакъ, айненни. 
Элине бердим оюнджакъ, айненни, 
Юкъламаз бу балачыкъ, айненни. 


Айя-айя-айясы, 
Джандан севе анасы. 

Огьлунь олса — бир бахттыр, айненни, 
Къартайгъанда таякътыр, айненни. 
Пенджереге къапакътыр, айненни, 
Къаранлыкъта чыракътыр, айненни. 


Айя-айя-айясы, 
Джандан севе анасы. 


Фа 1. Айненни бу недир? Айтынъыз. 

ШУ 2. Берильген бешик йырыны эзберленъиз ве йырлама- 
гьа огренинъиз. 

3. Даа насыл айненнини билесиньиз? Хатырланъыз. 


=- • истидатлы — талановитий (-а, -е) 
= - тюкенмез — невичерпний (-1, -е) 
- асабалькь — спадщина 
. икмет — мудрість 
. васиет — заповіт 
- бешик йыры — колискова пісня 
- ифаделейлер — висловлюють 


Къырымтатар тили 


Сез бирикмеси. Баш ве таби сёз 


36-мешгъулиет. Окъунъыз. 


Балыкълар омюрлерини сувда кечирелер. 
Балыкъларнынъ бир къысмы денъиз ве океан- 
лардаки тузлу сувда яшайлар. Дигер балыкълар 
голь ве озенлерде яшап олалар. 

’ къайд этинъиз. Биринджи ве учюнджи джумлелерден 


Ба Дефтеринъизге язынъыз. Джумленинъ баш азаларыны 
сёз бирикмелерини язып алынъыз. 


не ерде? нени? 

у х у х 
1....кечирелер; ... кечирелер. 

насыл? къайда? 

ух Хх 
З....балыкълар; ... ве... яшап олалар. 


37-мешгъулиет. Сёз бирикмелери акъкъында биль- 
гилеринъизни хатырланъыз. 


Сёз бирикмесинде баш ве таби сёз ола. 
Баш сёзден таби сёзге суаль къоюла. Таби сёз 
баш сёзни изалай: 


насыл? насыл? 


у х у х 
ЯХШЫ бала, яхшы окьуи. 


Тербиели къыз, вазифелерни япты, эвге къайтты, 
шиирни эзберледи сёз бирикмелерини дефтеринъиз- 
ге язынъыз ве баш сёзден таби сёзге суаль къоюнъыз. 


38-мешгъулиет. Окъунъыз. Нокъталар ерине ке- 
лишкен арифни язынъыз. 


Абдулла дёртюндж... сыныфта окъ...й. 
Буг...нь олар контроль иш язд. ..лар. Оджа тале- 
бел...рге суал...ер берд... . Талебелер джевап- 
лар...ны яздыл...р. Абдулла бут...н суаллер- 
ге догър... джевап берди. О аля баа къазанды, 
оджа Абдулланы макътады. 


= 6 


Ёа 1. Эр бир джумледе грамматик негизни къайд этинъиз. 
і ’ 2. Сёз бирикмелерини язып алынъыз. Баш сёзден таби 

сёзге суаль къоюнъыз. Олар бири-биринен манаджа 
багълымы? 

“І 


=> 


\ 
< 


= 


/ р. 
ба 


39-мешгъулиет. Окъунъыз. 


Ювез кььрьм дагъларында чокь расткеле. 
Оньнь бир кьач чешити бар. Знь даркьалгьан 
чешити -- къырым ювезидир. 

Ювезнинь юксеклиги базьда он беш метрге 
бара. О дагьларда, ташлы-къаялы топракълар- 
да да осе. Ювезнинъ емишлери салкъым-сал- 
къым олып пишелер. Багьчеванлар ювез тере- 
гини багьчаларда да асрайлар. 

Сонъки эки джумлени дефтеринъизге язынъыз. Джумле- 


лерде грамматик негизни къайд этинъиз. Сёз бирикме- 
лерини язып алынъыз. 


40-мешгъулиет. Сёз бирикмелеринден джумле 
тизиньиз. 


Бир кунь ойнай здилер, кичик балалар, 
балабан терекнинь астында, терекнинь астында 
ойнай здилер. 


( у Джумлени дефтеринъизге язынъыз ве грамматик негиз- 
4 ни бельгиленъиз. 


- сёз бирикмеси -- словосполучення 

- баш сёз — головне слово 

- таби сёз — залежне слово 

- кьырым ювези -- кримська горобина 

Аталар сёзлери ве тапмаджалар 


Аталар сёзлери ве тапмаджалар халкъ 
агъыз яратыджылыгъынынъ кениш даркъалгъан 
эсерлеридир. Аталар сёзю — насиат бериджи, 
къыскъа, отькюр терен маналы ибаредир. Олар 
бизге илим, тиль, бильги ве эмекнинъ эмиети- 
ни, ана-баба ве догъмушлар арасындаки муна- 
себетлерни, Ватан, достлукъ, яхшылыкъ, догъ- 
рулыкънынъ къыйметини бильдирелер. 

Тапмаджалар пек эски вакъытларда пейда 
олгъанлар. Инсанлар тапмаджалар уйдурып, 
айры адиселерни, чешит шейлерни бири-бири- 
нен тенъештирип, бири-бирине ошатып огрен- 
генлер. Тампаджалар инсаннынъ зеинини, 
зекийлигини, азырджеваплыкъ къабилиетини 
юксельте, арттыра. Къырымтатар тапмаджала- 
ры мевзу джеэтинден чешит ола. 


1. Аталар сёзю бу недир? 
2. Олар бизге нени бильдирелер? 
З. Тапмаджаларнынъ эмиети акъкъында икяе этинъиз. 

Аталар сёзлери 


- Окъумакъ-язмакь — инененкьую къазмакъ. 
- Китап — бильги анахтары. 

• Тилини унуткъан, илини унутыр. 

- Илим — акъыл чокърагъыдыр. 

- Иште терлемегеннинъ къазаны къайнамаз. 


. Ана-бабанъа урьмет этсенъ, 
озюнъ урьмет корерсинь. 


. Ана киби яр олмаз, Ватан киби ер олмаз. 
- Достсуз адам — къанатсыз къуш. 

- Догъругъа ёл эр ерде ачыкъ. 

• Яхшы адам яман сёз айтмаз. 


С 


ба Аталар сёзлерини окъунъыз. Маналарыны анълатынъыз. 


Тапмаджалар 


Козю ёкъ — корьсете, 
Сёзю ёкъ — огрете. 
Ат) 
Бир тонум бар, эльге сыгъмаз. 
Бир якъы къара, бир якъы беяз. 
(Д...нья.) 
Бирден келип къапу ачар, 
Озю корюнмей къачар. 
(...ль.) 
Ерде яткъан таш корьдим, 
Тузсуз пишкен аш корьдим. 
(Кь...б...кь.) 
Боджеклерни о ашай, 
Даим батакъта яшай. 
(Ба...а.) 


( № 1. Тапмаджаларнынъ джевабыны тапынъыз. 

Ка .. 

У 2. Бегенген аталар сёзлерини ветапмаджаларны дефте- 
ринъизге язынъыз. 

Сыныфта аталар сёзлери ве тапмаджалар ярышыны 
кечиринъиз. 


= ° мунасебет — відношення 

= - теньештирмек — зіставляти 

- зеин — пам'ять 

- зекий — тямущий 

- азьрджеваплькь — дотепність, винахідливість 
- кьабилиет -- здатність 


Къырымтатар тили 


Ресим узеринде иш 


41-мешгъулиет. Ресимге бакъынъыз. 


Дервиза байрамы 

ба 1. Ресимге эсасланып, икяе уйдурынъыз. 
У 2. Ресимде насыл байрам тасвирленген? 
З. Бу байрам не вакъыт кечириле? 
4. Байрамгъа насыл азырланалар? 
5. Дервиза байрамы насыл кечириле? 
6. Икяени дефтеринъизге язынъыз. 


Съ» Сиз яшагъан ерде Дервиза байрамы насыл кече? Икяе 
ет этинъиз. 


| з | 42-мешгъулиет. Метинни окъунъыз. 


Улькешынас Рефат Куртиев Дервиза бай- 
рамы акъкъында даа бойле малюматлар бере: 
«Дервиза байрамында «узакъкъа таш атув» 
ярышы кечириле. Ташны аткъанда бойле сёзлер 
айтыла: «Къара куньлер таш къайткъанда къай- 
тып кельсинлер». Байрам, адет узьре, халкъы- 
мызнынъ бирлигини темсиль эткен «Хоран» 
адлы умумий оюнынен бите». 


Е з 1. Улькешынаснынъ адыны ве сойадыны огренинъиз. 


2. Метинде Дервиза байрамы акъкъында даа насыл 
малюматлар бериле? 


Масал 


Масал халкъ тарафындан уйдурылгъан ве 
агъыз-агъыздан айтылгъан бедиий эсердир. 
Масалларда халкъ озюнинъ арзу-истеклерини, 
дуйгъуларыны, фикир ве ойларыны ифаде эткен. 
Къырымтатар халкъ агъыз яратыджылыгъын- 
да айванлар акъкъында масаллар пек чокътыр. 

Бу сой масаллар пек эски заманларда пейда 
олгьанлар. Масалларда энъ чокь расткельген 
айванлар — бу къашкъыр, тильки, аюв, йылан, 
хораз, эчки, къоян, кирпи ве башкъаларыдыр. 


Акъыллы кирпинен айнеджи тильки 
масал 


Бир заманда бар экен, бир заманда ёкъ 
экен, бир акъыллы кирпинен бир де айнеджи 
тильки бар экен. Олар экиси дост олып, чокъ 
вакъытларгъадже бирликте яшагъанлар. Олар- 
нынъ кечинмелери Косе акъайнынъ тавукълары 
экен. Эр кунь Косенинъ кумесине далып, онынъ 
тавукъларыны хырсызлап кете экенлер. 

Куньлерден бир кунь Косе акъай оларны 
дубарагъа огъратмакъ къарарына келе. Кумес- 
нинъ огюнде терен бир чукъур къаза да, дуйдур- 
мамакъ ичюн устюни тобаннен орьте. 

Гедженинъ дер маалинде тилькинен кирпи 
кене тавукъ хырсызламагъа келелер. Гизленип, 
кумеснинъ къапусына якъынлашайым дегенде, 

бирден экиси де чукъургъа тюшелер. Тилькинен 
кирпи Косенинъ бу айнеджилигине шашалар. 
Энди не япмалы? Чыкьмакънынъ ич бир тюрлю 
чареси ёкъ. Чокъ тюшюнелер, амма тюшюнмек 
кяр этмей, чукъур терен. 

Кирпи: 

— Бойле олмаз, достум, эйиси сен мени 
агъызынъа алып, чукъурдан тёпеге котерип ат, 
— дей. — Мен тёпеге чыкъкъан сонъ, йипнен 
сени де чекип алырым. 

Тильки разы ола ве бар къуветинен кирпини 
чукъурдан тёпеге ата. 

Кирпи сербестликке чыкъкъан сонъ: 

— Сагъ ол, достум, сагълыкънен къал, — 
деп, бир шейге бакъмадан, чыкъып кете. 

Тильки неге огърагъаныны бильмей, чукъур 
ичинде шашып къала. Артыкъ саба да якъын- 
лаша. Тильки чукъурдан чыкъмакъ ичюн ич бир 
чаре тапалмай. Тезден Косе акъай келип, оны 
кореджек. Тильки чокъ тюшюнген сонъ: «Токъ- 
та, шу Косени бир алдатайым» деп, ольген киби 
ята. Чокъ кечмеден Косе акъай келе. Бакъса, не 
корьсин, чукъур ичинде бир ольген тильки ята. 

Косе акъай къуванып: 

— А-а, къапкъангъа тюштинъми, айнеджи, 
гебердинъми, хынзыр, чокъ вакъыттан берли 
меним тавукъларымны ашагъан сен экенсинъ 
де, сенден мен пальтогъа бир якъа япарым, — 
деп, тилькининъ къуйругъындан тута да, чукъур- 
дан тёпеге ата. 

Тильки, чукъурдан чыкъкъаны киби, сычрап 
тура да: 

— Сагъ ол, Косе акъам, пальтогъа якъаны 
бир даа тюшкенимде япарсынъ, — дей де, дагъ 
ичине синъип кете. Косе акъай айнеджи тильки- 
нинъ артындан бакъып, шашып къала. 

Бу белядан сонъ тильки чокъ вакъыт дагъ- 
ларда доланып юре. Куньлерден бир кунь саба 
дагьньнь бир кошесинде анавы кирпиге раст- 
келе. Ачувланып: 

— Сенинъ достлугъынъ бойлеми? — дей. 

Кирпи джаны агъыргъандан олып: 

— Алла, Алла, достум, худжур айван экенсинъ, 
мен санъа не ярдым эте билир эдим? — дей. 

Тильки даа зияде ачувланып: 

— Сен дайын достум олгъандже, олмагъаны 
яхшы, — деп, озь ёлуны девам эттире. 

Кирпи де онъа элем этип: 

— Сен олмагъан олсанъ, мен де о чукъургъа 
барып тюшмез эдим, — дей. 


бо 1 


. Кирпинен тильки кимнинъ кумесине далалар? 
6 2. Косе акъай насыл айнеджилик япа? 
З. Кирпинен тильки чукъурдан насыл этип чыкъкъанла- 

рыны икяе этинъиз. 
. Кирпинен тилькини дост деп саймакъ мумкюнми? 
5. Экинджи ве учюнджи сыныфта окъугъан масалларны 
хатырланъыз. Бу масалларнынъ баш къараманлары 
кимлер ола? Энъ бегенген масалнынъ мундеридже- 
сини икяе этинъиз. 


ць 


саь. Сыныфдашларынъызнен «Акъыллы кирпинен айне- 

=> джи тильки» масалыны роллерге болип, эр бир къара- 
маннынъ сёзлерини ифадели айтмагъа огренинъиз ве 
масалны саналаштырынъыз. 


Б> • кечинмек — за текстом: їжа, прожиток 
• синъип кетмек — зникнути, розчинитися 
- худжур -- дивний, дивакуватий 
- дубара -- подвійна гра, інтрига, 
несподівана пригода 
- якьа-- комір 
- злем зтмек-- ображатися 

Къырымтатар тили 


Бир теркипли 
ве эки теркипли джумлелер 


43-мешгъулиет. Шиирни окъунъыз. 
Гедже 
Тынды сес-шамата. 
Бутюн дюнья юкълай. 
Тек юкъу бильмеген саат 
Диварда такъылдай. 
Н. Умеров 


е, А) Шиирде къач джумле бар? Эр бир джумледе муптеда ве 
“ӘӘ хабер бармы? 


Джумле бир, эки ве зияде сёзлерден 
ибарет ола. 

Джумленинъ теркибинде тек бир баш 
аза ола биле: я муптеда, я да хабер. Бой- 
ле джумлелер бир теркипли джумлелер 
сайыла. Меселя: Алтын кузь. (Тек муптеда 


бар — бир теркипли джумле). 

Джумленинъ теркибинде эм муптеда, 
эм де хабер олса, эки теркипли джумле 
сайыла. Меселя: Сувукъ еллер эсе. (Эм 
муптедасы, эм де хабери бар — эки теркип- 
ли джумле). 


44-мешгъулиет. Тапмаджаларны окъунъыз. Дже- 
вапларыны тапынъыз. 


1. Сачакъ астында яшай, 
Чамурдан юва ясай. 

2. Терек устюнде яшай, 
Токътамай джевиз ашай. 


1. Дефтеринъизге язынъыз. Джумлелерде муптеда ве 
хабер бармы? 

2. Бу джумлелер бир теркипли я да эки теркиплими? 
Алынгъан бильгилерге эсасланып, анълатынъыз. 

3. Тапмаджаларны эзберленъиз. 


45-мешгъулиет. Метинни окъунъыз. 


Ардыч 

Ардыч — даима ешиль, инеяпракълы терек. 
Онынъ чокь чешити бар. Ардыч 300-600 йыл 
яшай. Амма Айя буруны янындаки Баты-лиман 
дересинде бинъ йыллыкъ ардыч тереклери осе. 

100-200 яшына еткен тереклер кевделери- 
нинъ къабукълары чатлап, чулланып башлай. Ине- 
япракълары ерге тёкюлип, терек астында миндер 
киби йымшакъ бир къатлам асыл этелер. Тёкюль- 
ген япракълар ерине янъылары осип чыкъа. 

Ардыч тереги инсангъа пек хош кельген 
къокъулар чыкъара. Онынъ янында нефес алмакъ 
пек файдалыдыр. 
1. Ардыч насыл бир терек? О къач йыл яшай? 
2. Тёкюльген инеяпракълар нени асыл этелер? 
З. Ардыч тереги файдалымы? 
4. Биринджи абзацны дефтеринъизге кочюрип язынъыз. 

5. Бу абзацтаки джумлелер бир я да эки теркипли? 


Джевапны бойле башланъыз: Джумлелер эки теркипли, 
чюнки джумлелерде.... 


46-мешгъулиет. Аталар сёзлерини окъунъыз. Мана- 
ларыны анълатынъыз. 


. Ана-бабанъа сёз къайтарма. 

- Бахшыш атнынъ тишине бакъмазлар. 
- Башлагъан ишинъни ташлама! 

. Бир китап бинъ адамны огрете. 

. Бугуньки ишни ярынгъа къалдырма! 

. Эйилик достлукъны пеките. 


1. Эр бир джумленинъ теркибинде къач баш аза бар? 
2. Бир теркипли джумлелерни дефтеринъизге язынъыз. 


47-мешгъулиет. Метинни окъунъыз. 


Сыджакъ. Этраф чым-чырт. Тынчыкъ. Къыз- 
дыра. Лякин бирден кокни къап-къара булут 
къаплап алды. Эр ер къаранлыкъ олды. Кучь- 
лю ягъмур якъынлаша. Бирден ель котериль- 
ди. Биринджи ири тамчы ерге тюшти. Ондан 
сонъ экинджиси, учюнджиси... Ягьмур тамчыла- 
ры бири-бири артындан тасырдап башлады ве 
сельге айландылар. 


1. Бу насыл метин чешити? 
2. Бойле ягъмур насыл йыл мевсимине аит? 


3. Эки теркипли джумлелерни тапып, дефтеринъизге 
язынъыз. Джумлелерде баш ве экинджи дередже аза- 
ларыны къайд этинъиз. 


. ардыч — ялівець 


- бир теркипли джумле — односкладні речення 
- эки теркипли джумле — двоскладні речення 


47 


Право для безоплатного розміщення підручника в мережі Інтернет має 
Міністерство освіти і науки України пір:// топ.дом.иа/ та Інститут модернізації змісту освіти Һќїрѕ://іт2о.доу.џиа 


48 


Асан Чергеев 
Тильки ве къоян 


Тильки эви къардан, буздан турушы, 
Къоян эви бир терекнинъ къувушы. 
Баарь кельди, тильки эви мырады, 
Шашкъанындан, тап башыны тырнады. 


Тутып алды тильки къоян эвчигин, 

Къоян агьлай, бильмей не ишлейджегин... 
Къоян деди: — Джаным, къашкъыр, ярдым эт, 
Бу тилькичик этти эвим алекет! 


Къоян, къашкъыр етеклешип кеттилер. 

— Тез чыкъ, тильки, букьобадан! — дедилер. 
Тильки бирден яман-яман джекирди, 
Къашкъыр къачты, къоян тавгъа секирди... 

— Не агьлайсынъ? — деди аюв къоянгъа, — 
Кель экимиз тез барайыкъ кьобаньа! 
Кельген буюк аюв деди: — Эй, тильки, 
Къоян эви насыл олды сенинъки?! 


Аюв къоркъып тилькичикнинъ сесинден, 
Къачты кетти, къоян тюшти пешинден... 
Къоян кене агъламагъа башлады, 

Бойле этип чокъ вакъытлар яшады. 


Бир кирпичик расткельди бу къоянгъа: 
Деди: — Не ичюн сен агьлайсынъ? Айтсана! 
Къоян айтты эп башына кельгенин, 

Насыл эвин тилькичикке бергенин. 


Кирпи деди: — Корьсет манъа тилькини, 
Шимди барып чангъытайым тюкюни. 
Баргъан бою къобачыкъкъа кирпичик, 

Шай джекирди: — Тез, ярамаз, мындан чыкъ! 

Кескин уджлу инелернен санчарман, 
Бу эвчикни парлап, бозып ачарман! 
Тилькичикнинь къоркъудан къан, 
тер тюшти козюне, 
Чыкькъан бою сапланды кирпичикнинъ 
устюне. 


Къачып кетти дагьларгьа, аякьларь 

бутюн къан, 
Бойле зтип къуртулды бу белядан шу къоян. 
Знди кьоян звчигинде шень яшай, 
Кирпичикни корьген сайын алгъышлай! 

1. Тильки не япты? 

2. Кьашкььр ве аювнынъ кьоянгьа ярдьм эткенлерини 
икяе этинъиз. 

3. Кьояннь белядан ким къутарды? 


4. Масалнь роллерге болип, ифадели окъунъыз. 


5. Кичик кутюк араба авдарыр аталар сёзюни терджи- 
ме зтиньиз ве манасыны анълатынъыз. 


- мьрамакь -- танути, обвалитися 
- джекирмек — заревти 

- алекет — метушня 

- сапланмакь -- натрапити 


Къырымтатар тили 


Джумленинь сойдаш азалары 


48-мешгъулиет. Окъунъыз. 


1. Кьырмыскъалар  юваларьна урлукъ 
ташыйлар. 

Къырмыскъалар юваларына урлукь, богь- 
дай данечиклерини ташыйлар. 

2. Знь темиз ава орманларда ола. 

Знь темиз ава орманларда, дагъларда, 
багьчаларда, денъиз ялысында ола. 

3. Шезрни юксек биналар яраштыра. 

Шеэрни юксек биналар, мейданлар, джа- 
милер яраштьра. 
1. Эр бир джумле  чифтлерининь фаркъларыны 

аитынъыз. 


2. Къайд этильген сёзлер джумленинъ баш я да экинджи 
дередже азалары ола? Анълатынъыз. 

Буны билинъиз! 


Джумледе бир къач джумле азасы айны су- 
альге джевап берелер ве айны бир сёзге багьлы 
олалар. Бойле джумле азаларына сойдаш аза- 
лар дейлер. 


49-мешгъулиет. Окъунъыз. 


1. Кузьде бостанда, тарлада, багьчалар- 
да берекет джыйыла. 

2. Къышта борсукълар, аювлар, кирпилер 
терен юкъугъа далалар. 

З. Авада сары, къырмызы япракълар авелене. 


ба 1. Кьайд зтильген джумленинъ сойдаш азалары насыл 
н джумле азасы олалар? 

2. Сойдаш экинджи дередже азалары насыл суаль- 
ге джевап берелер? Олар манаджа къайсы сёзнен 
багълылар? 

3. Джумлелерде сойдаш азаларыны къайд этип, саюв 
интонациясынен окъунъыз. 

4. Сойдаш азалары бири-биринден насыл токътав иша- 
ретинен айырыла? 


Джумленинъ эм баш, эм де экинджи 
дередже азалары сойдаш азалар ола 
билелер. 

Джумленинъ теркибинде бир хабер ве 
бир къач муптеда олса — сойдаш мупте- 
далар сайыла. 


Джумленинъ теркибинде бир муптеда 
ве бир къач хабер олса — сойдаш хабер- 
лер сайыла. 

Бир къач джумленинъ экинджи дере- 
дже азалары айны суальге джевап берип, 
бир сёзге таби олсалар — сойдаш экин- 
джи дередже азалары ола. 

50-мешгъулиет. Джедвельге бакъынъыз. 


Джумленинъ сойдаш азалары 


Джумле 
азалары Суаллер Мисаллер 
Сойдаш ким? не? Азбарымызда гуль, 
муптедалар пападие, сусам осе. 


Сойдаш не япамыз? | Дерсте биз 
хаберлер окъуймыз, язамыз. 


Сойдаш насыл? Халкъымызда 
экинджи намуслы, темиз 
дередже къальпли, джесюр 
азалары батырлар чокъ. 
(бир къач 
джумленинъ 
Экинджи 
дередже 
азалары 
айны суальге | нени? Къая-ташны, 
джевап денъиз, багъны 
берип, бир Гонълюмнен 
сёзге таби сардым. 

олалар) 


Багъчаларда, 
чайырларда 
олмагъан емиш 
ёкъ экен. 


=> 


К) 1. Джедвельден джумлелерни догъру интонациянен 
ба окъунъыз. 
2. Джедвельге эсасланып, насыл джумле азалары сой- 
даш азалары ола бильгенини икяе этинъиз. 
3. Джумлелерде сойдаш муптеданы насыл тайинлемек 
мумкюн? Я сойдаш хаберни? 
4. Сойдаш экинджи дередже азаларыны насыл тайинле- 
мек мумкюн? Анълатынъыз. 

51-мешгъулиет. 9. Умеровнынъ «Яз» шииринден 
сатырларыны окъунъыз. 


1. Кьырлар, чёллер ве обалар 
Толгъан чешит отларгъа. 

2. Айдын, ачыкъ мавы кокте 
Бир булутчыкъ корюнмей. 

З. Къумрал тюслю бостанларда 
Пишкен къавун, къарпызлар. 

1. Къайд этильген сёзлер джумленинъ насыл азалары 
ола? Айткъанынъызны исбатланъыз. 


2. Дефтеринъизге язынъыз. Джумленинъ баш азалары- 
ны къайд этинъиз. 


Буны билинъиз! 


Сойдаш азалары бири-биринен саюв инто- 
нациясынен багълы ве языда бири-биринден 
виргюльнен айырыла. 


52-мешгъулиет. Джумлелерни дефтеринъизге 
кочюрип язынъыз. 


1. Мен достум Эльдаргъа пек сукъланам. 
Онынъ эки къарбабасы эки битасы тизелери 
алалары эмджелери дайылары эки догъмуш 
агъасы апте къардашлары бар. (Н. Умеров) 

2. Рустем Веис Велиша Шевкет ве дигер 
йигитлер Джума-Джами беттен кери къайтып 
кельдилер. (Ш. Алядин) 

3. Эв бикелери кунь эвельден къатламалар 
пахлавалар янтыкъ кобете чиберек тавалокъум 
ве дигер емеклер азырлайлар. (С. Саттарова) 


1. Сойдаш азаларынынъ астыны сызынъыз. Сойдаш 
азалары джумленинъ баш я да экинджи дередже аза- 
лары ола? 


2. Керекли ерде виргюль къоюнъыз. 

Эфсане 


Эфсане — бу кичик фантастик икяедир. Эфса- 
нелерде халкъымызнынъ омюри, тарихы, таби- 
аты акъкъында икяе этиле. Эфсанеде акс олун- 
гъан вакъиалар муджизели шекильде тасвирле- 
не. Къырымнынъ аджайип тылсымлы табиаты, 
дагълары, къаялары акъкъында халкъымызнынъ 
чокътан-чокъ зевкълы эфсанелери бар. 


Аювдагъ 
эфсанеден парча 


Къадимий девирлерде Къырымнынъ ялыла- 
рында джынлар къабилеси яшагъан. Олар дагъ- 
лы-ташлы ерлерде, чалышып-чекишип, яша- 
йыш къургъанлар. Оба-тёпе ерлерни тегизлеп, 
багъ-багъча сачкъанлар. Оларнынъ яшайышы 
кет-кете эйилешкен, зенгинлешкен. Лякин бу 

къабиленинъ ичине хынзыр бир иблис келе ве 
джынлар къабилесини озюне дёндюре. Алла 
джынлар кьабилесини джезаламагьа къарар 
эте. Бунынъ ичюн шимальден Дев-аювны чагъы- 
ра. О, ялыда расткетиргенини ура, йыкъа, дагъ- 
ларны дарма-дагъын эте. Таш-къаялар да бу 
юкнинь астында даяналмай, парча-парча олып, 
гурюльдеп йыкъылалар. Дев-аюв, ахыр-сонъу, 
болдура, сувсай ве денъизден сув ичип башлай. 
Алла, Дев-аювнынъ сувдан чыкъып, ёлуны 
девам этмесини, Партенит тюзлюгиндеки кой- 
лерни йыкъып, халкъыны да гъайып этмесини 
эмир эткен. Аюв бу эмирге къулакъ асмагъа- 
ны ичюн, Алла оны дагъгъа чевирген. Дев-аюв 
Аювдагъ олгъан ве эбедий къатып къалгъан. 


ло 1. Къадимий девирлерде Къырымнынъ ялы боюнда ким- 
лер яшагъан? 

. Ким озюне джынлар къабилесини дёндюре? 

. Дев-аюв не япа? 

. Не ичюн Алла аювны дагъгъа чевирген? 

. Метинни парчаларгъа болюнъиз. Эр бир парчагъа 
серлева къоюнъыз ве план тизинъиз. Планны дефте- 
ринъизге язынъыз. 


тс? 


Є 


сь сг 


| 


- • муджизели -- чарівний 
= - иблис — диявол 
- джезаламакъ — покарати 
- дендюрмек — за текстом: підкорює 
- збедий -- навічно 
- ахьр-соньу -- нарешті, врешті-решт 
- кьатып кьалмакь -- застигнути 
- дарма-дагььн — вщент 

Къырымтатар тили 


Джумледе багьлайыджыларнен 
багьлангьан сойдаш азалары 
арасында виргюль 


53-мешгъулиет. Шиирлерден парчаларны окъунъыз. 


Бу Ватаннынъ чамлары, дагълары бизим, 
Чайырлы, байырлы къырлары бизим. 
Бизимдир зумбули эм мелевшеси, 
Къобалары, дереси, яйласы бизим. 

Н. Мустафаев 


— Ким эв ишини япмагъан? 
— Бектемир ве Гулизар... 
Себебини сорасанъ, 


Бинъ бир масал токъуйлар. 
А. Сеногъул 


р 


| № 1. Сойдаш азаларыны айтынъыз. Олар джумленинъ баш 
1002 ядазкинджи дередже азалары ола? 
2. Къайд этильген сёзлерге дикъкъат этинъиз. 


Буны билинъиз! 


Кьайд этильген эм, ве сёзлери — багь- 
лайыджылар. Багълайыджылар исе  яр- 
дымджы сезлер сырасына кире. Багълайы- 
джылар сёзлерни я да джумлелерни бири-бири- 
нен багълайлар. 


54-мешгъулиет. Окъунъыз. Сойдаш азаларынынъ 
шартлы бельгилерини бакъынъыз. 


1. Тереклерде япракълар сарарды, солды, 
Тереклерде япракълар сарарды ве солды. 

2.Къорантамыз шень, муаббет яшай. 
Къорантамыз шенъ ве муаббет яшай. 


З.Азбарымызда гуллер, сусамлар ачылды. 
Азбарымызда гуллер, пападиелер 
эм сусамлар ачылды. 


Ове О. 
О.О эмО. 


/ ко 1. Эр бир джумле чифтининъ беньзерлиги ве фаркъы неде? 
Фа 2. Сойдаш азалары арасында не вакъыт виргюль кьо- 
юла? Не вакььт кьоюлмай? 
3. Джумлелерни дефтеринъизге язынъыз. 


Джумленинь сойдаш азалары бири- 
биринен саюв интонациясынен я да ве, 


зм, зм де, я да киби багьлайыджыларнен 
багьлана билелер. 


55-мешгъулиет. Метинни окъунъыз. 


Пелит фындыгъы зм де фындыкь тувгъан 
эмен ве фындыкь тереги янына ерге тёкюлелер. 
Оларны сансарлар, сычанлар, къушлар тапа. 
Оларны коммеге я да озь къувушы, я да ювасы- 
на алып кетмеге ашыкъалар. Олар бойле этип 
къышкъа емек азырлайлар. Чокъусы айванлар 
оларнынъ гизли ерлери къаерде ерлешкенини 
унуталар. Онынъ ичюн келеджек баарьде пелит 
фындыгъы ве фындыкълар энди янъы ерден 
осип чыкъалар. 


| 1. Метинде не акькъында айттыла? 
Бя © 2. Сойдаш азалары олгъан джумлелерни язып алынъыз. 
Багьлайыджыларны тёгерек ичине алып бельгиленъиз. 

3. Сойдаш азалары джумленинъ баш я да экинджи дере- 
дже азалары ола? Онъа коре, астларыны сызынъыз. 


Нумюне: Пелит фындыгъы эм де фындыкъ тувгъан эмен 


ве фындыкъ тереги янына ерге тёкюлелер. (Сойдаш 
муптедалар). 


56-мешгъулиет. Тапмаджаларны окъунъыз. Дже- 
вапларыны айтынъыз. 


Устю — ешиль, ёлакълы, 
Ичи — къызыл ве татлы. (Къарпыз) 


Не йырлай, не сёйлей, 
Эвгеичбиркимсени йибермей. (Копек) 


Дефтеринъизге язынъыз. Сойдаш азаларыны бельги- 
ленъиз. Олар насыл джумле азалары ола? Багълайы- 
джыларнен кельген сойдаш азалары арасында виргюль 
бармы? 


Эгер сойдаш азалары багьлайыджысыз 
саюв интонациясынен багълансалар, олар- 
нынъ арасында виргюль къоюла. 

Эгер эки сойдаш аза ве я да эм, эм де 
багълайыджыларынен багълансалар, олар- 


нынъ арасында виргюль къоюлмай. 

Эгер сойдаш азалары арасында эм, эм 
де багьлайыджылары текрарланса, олар 
арасында виргюль къоюла. 


57-мешгъулиет. Тапмаджаларны окъунъыз. Сой- 
даш азаларыны къайд этинъиз. 


Зувул, зувул, зувул къушлар 
Эм койде, эм дагъда къышлар. 
Озю ичюн азырлар, 
Инсанларгъа багъышлар. 
(Балкъурт) 

Пускюли сачкъа ошай, 
Къочанны эр кес ашай. 
Бою ешиль эм узун, 
Не акъта кете сёзюм? 
(Мысырбогьдай) 
ба Олар джумленинъ насыл азалары ола? Сойдаш азалары 


арасында виргюль къоюлгъаныны ве къоюлмагъаныны 
юкъарыда берильген къаидеге эсасланып анълатынъыз. 


ё 58-мешгъулиет. Шиирлерден сатырларны окъунъыз. 


1. Эдеп башлай кунештен, 
Эмектен ве эр иштен. 
Э. Усеин 


2. Кунеш нурларын сача, 
Гуль ве мелевше ача. 
Э. Усеин 


З. Къартанамнен джыйдыкъ биз 
Ахлап, фындыкъ эм джевиз. 
С. Эмин 


Д Дефтеринъизге язынъыз. Сойдаш азаларыны бель- 
ба гиленъиз. Олар насыл джумле азалары ола? Багь- 
лайыджыларнен кельген сойдаш азалары арасында 
виргюль бармы? Анълатынъыз. 


Ривает 


Ривает — бу халкъ агъыз яратыджылыгъы- 
нынъ кенъ даркъалгъан жанрыдыр. Риваетлерде 
акъикъий вакъиалар ве шахыслар тасвирлене. 

Отьмекке урьмет 
ривает 


Бир заманларда къой бакъып юрьген бир 
чобан сувсагьан кьойларнь дагьдаки Къа- 
дьм-чокьракь башьна айдап келе. Сюрю сув 
ичип тойгьан сонь, чобан оларны талдагьа 
айдай да, уйлелик ашамагъа отура. Чантасын- 
дан отьмек, пенир, сарымсакъ, татлы согъан ве 
туз чыкъара. Отьмекни сарымсакълап, чокъракъ 
сувунда джибитип ашагъанда, отьмек уфачыгъы 
ергетюше. Чобан оны ярым кунь къыдыра, лякин 
тапып оламай. Къаранлыкълашып башлай. 
Чобан: — Энди ярын къыдырырым, джемаат 
малыны эвге алып къайтмакъ керек, — дей ве 
элиндеки ыргъакълы таягъыны отьмек уфагъы 
тюшкен ерге саплай, къойларыны айдап эвге 
къайта. Экинджи куню кене шу отьмек уфагъы- 
ны тапмакъ ниетинен къойларыны, махсус, шу 
чокъракъ тарафкъа айдай. Келип бакъса, таягъы 
сап-сары алтынгъа чевирильген. Чобан таягъы- 
ны ала ве къувангъанындан ойнамагъа башлай... 
Акъшамгъа кене къойларны койге айдап келе. 
Онынъ элиндеки таягъыны корьген кой джема- 
аты шаша. Арадан бир къач кунь кечкен сонъ, 
чобаннынъ озь эви, азбары пейда ола. Эвлен- 
мекнинъ пешине тюше, къыз сайлап башлай... 

Буны корьген бай кьомшусы: — Бу олмайджакь 
чобан бу къадар барлыкъны къайдан алгъан 
экен? Даа меним къойларыма бир хиянетлик 
япмагъайды, — деп, онынъ эвине келе ве бар- 
лыгъынынъ къайдан кельгенини сораштыра... 
Чобан ич сакъынмайып, олып кечкенлернинъ 
эписини айта. Огъланнынъ икяесини динъле- 
ген бай: — Олян, о учь куньлюк къатты отьмекни 
алып баргъан экен. Мен керек олса, бир фурун 
тазе отьмек пиширип алып барырым, эльбет, 
отьмек чокъ олгъан ерде онынъ уфакълары да 
тюше биле. Демек, не къадар отьмек уфагъы 
чокъ тюшсе, о къадар да алтын олмакъ мумкюн, 
— дей бай озь-озюне. Саба эрте отьмеклер- 
ни чувалгъа толдурып, чобан айткъан чокъракъ 
янына бара. Сув четинде отурып, яхшы ашап 
тоя, отьмек уфакъларыны корьмеген адам киби 
ерге тюшюре ве баскъалап кече. Сонъра алтын 
чокъ олсун деп, бир къач къалын ве узун сы- 
рыкъкетирип, шуотьмекуфакъларытюшкенерге 
саплап, эвге къайта. Шу гедже козюни юммай, 
сабаны беклей. Ниает, саба олып, кунеш догъа. 
Бай алель-аджеле дагъгъа ашыкъа. Чокъракъ 
тарафкъа ёл ала. Чокъракъкъа якъынлашкъанда, 
бакъса, тюневин ерге сокъып кеткен сырыкъла- 
ры даа зияде къалынлашкъанлар ве пытакълан- 
гъанлар. Буны корьген бай: — Олян, амма да 
чокъ алтыным оладжакъ, ана энди байларнынъ 
байы олурым! — деп, къуванып сырыкъларнынъ 
янына баргъанда, олар бирден джанланып, бай- 
ны яхшы этип чубукъламагъа башлайлар. Ойле 
чубукълайлар ки, эр ери шише, урбалары чулчу- 
бур ола. Неге огърагъаныны анъламагъан бай, 
ахылдап-охулдап, эвине къача... Арам ниетли, 
ачкозь бай пайыны ала ве отьмекнинъ уфагъына 
биле урьмет этмек керек олгъаныны анълай. 

лу. 1. Не ичюн чобан таягъыны отьмек уфагьь тюшкен ерге 
1-17 саплай? 
2. Бай кьомшу ве чобаннынъ субетини метинден тапып, 
текрар окъунъыз. 
. Бай не макьсатнен чокьракь яньна бара? 


. Неичюнсьрькьлар байнь чубукьламагьа башлайлар? 
. Бай нени аньлай? 

. Чобан ве байны тенъештиринъиз. Олар насьл адамлар? 
. Буаталар сёзю чобан я да байгъа келише? 


чо әл Б о 


Ачкозьнинъ озю тойса да, козю тоймаз. 


- сапламакъ — увіткнути 

- барлыкъ — багатство 

- фурун — піч (для випічки хліба) 
- баскъалап кече — топче 

- сырыкъ — палиці 

- чубукьламакь — лупити 


Къырымтатар тили 


Адий ве муреккеп джумлелер 


59-мешгъулиет. Н. Умеровньнь шииринден парча- 
ны окъунъыз. 

Кунеш къонды, кунь кечти, 

Толгъун ай кокке етти... 

Бизлер де къанатланып, 

Къуш олып, учып кеттик. 


с 


Е з 1. Адий джумлени муреккеп джумледен насыл этип айы- 
/ 


рамыз? Хатырланъыз ве анълатынъыз. 
2. Джумлелерде къач муптеда ве къач хабер бар? 


63 


Право для безоплатного розміщення підручника в мережі Інтернет має 
Міністерство освіти і науки України Н#р://топ.до\.ча/ та Інститут модернізації змісту освіти Һќїрѕ://іт2о.доу.џа 


3. Муреккеп джумлелерде адий джумлелер бири-би- 
ринден насыл ишаретнен айырылгъан? 

4. Дефтеринъизге язынъыз. Муптеда ве хабернинъ 
астыны сызынъыз. 


Буны билинъиз! 


Джумленинь баш азалары — муптеда ве 
хабер. Олар джумленинъ грамматик негизини 
тешкиль зтелер. Негиз — джумленинь зсас ма- 
насыны бильдирген къысым. 


60-мешгъулиет. Джумлелерни окъунъыз. 


1. Надие тизе чиберек пишире, Айше соф- 
ра доната. 2. Мен омюримде бойле лезетли 
пиляв даа ашамагъан эдим. З. Къырымтатарлар 
эвлерине мусафир кельсе, башта оларны сы- 
джакъ къавенен сыйлайлар. Шойле адет. 4. Биз 
Русланнен берабер дерс бакъмагъа анълаш- 
тыкъ. 5. Мен тез-тез кабинадан чыкъам ве шу 
ань къартанам мени къучакълап багърына баса. 

Н. Умеровдан 


а) 1. Джумлелерде къач муптеда ве къач хабер бар? Олар 
ба нени тешкиль этелер? 
2. Эр бир джумледе къач грамматик негиз бар? 


3. Джумлелерни дефтеринъизге язып алынъыз, мупте- 
да ве хаберлернинъ астыны сызынъыз. 


Джумлелер адий ве муреккеп ола. 

Бир грамматик негизи олгъан джумлеге 
адий джумле дейлер. 

Муреккеп джумле исе эки я да экиден 


зияде адий джумлеледен ибарет ола. 
Муреккеп джумлени тешкиль эткен 

адий джумлелер арасында виргюль къоюла. 
Меселя: Кузь кельди, авалар сувуды. 

61-мешгъулиет. Тапмаджаларны окъунъыз. 


Берекет джыйыла, анбарлар тола, 
Ягьмур ягъа, бу не вакъыт ола? 
(Кузь) 
Озю къазгъа ошай, 
Агьзь къашыкъкъа ошай. 
(Къашыкъкъуш) 
1. Тапмаджалар къач джумледен ибарет? 
. Джумлелер адий я да муреккепми? Исбатланъыз. 


3. Тапмаджаларны дефтеринъизге язынъыз. Джумле- 
лерде грамматик негизни къайд этинъиз. 


№ 


62-мешгъулиет. Джумлелерни окъунъыз. Адий 
джумле олгъаныны исбатланъыз. 


1. Яхшы сёз кульдюре. 
2. Яхшы сёз унутылыр. 
3. Яман сёз куйдюре. 
4. Яман сёз унутылмаз. 
1. Джумлелернинъ къайсыларыны манаджа бирлешти- 
рип, аталар сёзлеринияпмакъ мумкюн? Анълатынъыз. 
2. Аталар сёзлерини дефтеринъизге язынъыз. Мурек- 


кеп джумлени тешкиль эткен адий джумлелер ара- 
сында виргюль къоюнъыз. 


63-мешгъулиет. Аталар сёзлерини окъунъыз. Мана- 
ларыны анълатынъыз. 


Яланджынынъ эви янгъан, кимсе инанмагъан. 
Ягъмур иле ер ешерир, эмек иле иль ешерир. 


Ишкир иш къыдыра, тенбель аш къыдыра. 


1. Аталар сёзлеринде къач грамматик негиз бар? 
Бу насыл джумлелер? Адий я да муреккепми? 
Анълатынъыз. 

2. Дефтеринъизге язынъыз. Муптеда ве хаберни къайд 
этинъиз. 

3. Учюнджи джумледен адий джумлелер япынъыз. 

Эльмаз Бахшыш 
Къызгъанч къаргъа 


Кеч кузь вакъты эди. Кочебе къушлар, энди 
узакь сеяаткъа азырланып, тайлана-тайла- 
на, мекян денъиштирмек ичюн ёлджу олдылар. 
Язньнь сыджагьы бираз ташлап башлагъа- 
нынен бульбуль, къарылгъач, сыгъырчыкълар 
биринджи олып даврангъан эдилер. Оларнынъ 
пешинден авалар сувугъан сайын къарата- 
вукъ, бодене, акъкъуш ве кийик къазлар учып 
кете тургъан. Турналар да якъында «къыйыкъ- 
къыйыкъ, къырлыкъ-къырлыкъ» деп, шаматала- 
ша-шаматалаша кочип кеттилер. 

Багъ-багъчалар бираз тынышкъан киби 
олды. Лякин ич бир ерге кетмеге ниети олма- 
гъан къаргъа ве савускъанлар джанлары сыкъыл- 
гъанындан озюнинъ къурназ табиатыны косьте- 
реджек олып, бири-бирини эриштирип туралар. 

Куньлернинь биринде къызгъанч къаргъа, 
багьчаларнынъ тёпесинден учып кечеяткъан- 
да, бир ерде япракълары текюльген, емишлери 
джыйылгъан джевиз терегининъ усть пытагъын- 
да бирден-бир джевизчик къалып кеткенини 
фаркъ эте. Бу ерде къуванчындан «Къар-къарр!» 
дейджек ола, амма башкъа къушлар эшитип 
келир деп, индемей къоя. 

— Амма-а-н-н-н! Бу да меним къысметим, 
гъалиба! – дептюшюне къуванып. — Тез-тез оны 
алайым да, четке чекилип ашайым! 

Къаргъа дос-догъру джевиз тарафкъа учып 
келе, оны чокъучынен узип ала да, терек тюбю- 
не ерге къона. Джевизни чокъуйджакъ ола, о да 
томалачыкъ дегильми санъа: де бир тарафкъа, 
де башкъа тарафкъа юварлана. Къаргъанынъ 
япкъан бу арекетлерини шу ерден учып кече- 
яткъан эки савускъан корип къала. Олар къар- 
гъанынъ къызгъанч олгъаныны биле экенлер. 
Онынъ ичюн бири-бирине бакъып, чокъучла- 
рынен ишмар этелер ве онъа бир къурназлыкъ 
япмагъа къарар берелер. 

Явашчыкътан къаргъанынъ янынакелип къо- 
налар да, четке тыгъырланып кеткен джевизни 
корип: 

— Къаргъа, достум, сен не ичюн бир озюнъ 
топ ойнап отурасынъ? Кель, биз де сенинъ- 
нен берабер ойнайыкъ! — дей савускъанлар- 
дан бириси ве джевизни озюнинъ досту олгъан 
тарафына тепип, тыгъырлатып йибере. 

— Менимки! — деп къаргъа джевизни чокъу- 
чына илиндире де, ашыкъаракъ, къанатларыны 
къакъып учып кете. Савускъанлар исе анъкъав- 
лап турмайлар, аман онынъ пешинден екиле- 
лер. Къаргъанынъ артындан етишип, бириси 
бир тарафында, экинджиси экинджи тарафында 
— берабер учып кетелер. Бир савускъан: 

— Джаным, къаргъам! — дей. 

Къаргъа айтылгъан тарафкъа башыны чеви- 
ре, лякин сесини чыкъармай. 

— Козюм, къаргъам! Юкюнъ агъыр дегиль- 
ми? — дей экинджиси. Къаргъа энди экин- 
джи тарафкъа башыны чевире, лякин кене де 
индемей. 

— Кель, санъа ярдым этейим! — дей кене 
биринджиси. Къаргъа бу ерде: «Э-э, меним 
тапкъан джевизимни аладжакъ оласынъызмы? 
Билем мен сизни, айнеджилер», — деп тюшюне 
ве не ичюндир бу дакъкъасы къызгъанджылы- 
гъы устюн ала да: 

— Ё-ёкъ! — деп къычыра. Къычыра ама... 
оладжагъы олды! Джевиз шу арада ерге тюшип 
кете. Ташнынъ устюне юварланып тюше де, бир 
къач парчагъа болюнип, дагъылып кете. Пай- 
лашмагъа истемеген къуш джевизнинъ тюшкен 
ерине эне ве: 

— Къар-къар! Бу меним джевизим! Ким- 
сеге бермем! Къар-къарр! — деп къычырса да, 

савускьанлар, болюнген джевизден озь пайыны 
алып, учып кетелер. Парчалангъан джевизнинъ 
ашы къаргъагъа да савускьанларгьа да ете. 


Ба 1. Кеч кузьде кочебе къушлар не яптылар? 
59 2 Къайсы къушлар биринджи олып кочип кетелер? 
З. Къаргъа джевизчикни не япты? Къаргъанынъ арекет- 
лерини метинден тапып окъунъыз. 
4. Не ичюн савускъанлар къаргъагъа къурназлыкъ япалар? 


5. Къышта насыл къушларны корьмек мумкюн? Адлары- 
ны айтынъыз. 

6. Дефтеринъизге кочебе къушларнынъ адларыны 
язынъыз. 


гз- * кочебе къушлар — перелітні птахи 
= - сеяхат — подорож 

- тайланмакь — збиратися в зграї 

- кьаратавукь -- дрізд 

- тынышмакь -- заспокоїтися 

. чокьуч — дзьоб 

. кьурназ — хитрий, лукавий 

- пай, пайлашмакь -- частка, ділитися 


Къырымтатар тили 


Адий ве муреккеп джумлелер (девамы) 


64-мешгъулиет. Окъунъыз. 


Къартбабам дутны бакькьан: 
Темизлеген, ашлагъан. 
Бабам къазды, суварды — 


Дут купелерни асты. 
Н. Умеров 

адий я да муреккеп джумлеми? Сойдаш азалары бар- 
мы? Олар насыл джумле азасы олалар? 

2. Я экинджи джумледе кьач грамматик негиз бар? О 
насыл джумле ола? Сойдаш азалары бармы? Олар 
насыл джумле азасы олалар? 

3. Дефтериньизге язып, муптеда ве хаберни къайд 
этинъиз. 


Ба 1. Биринджи джумледе къач грамматик негиз бар? О 


65-мешгъулиет. Джумлелерни окъунъыз. 


1. Шималь тарафта мешур Ай-Петри дагъы 
тикленип тура. 2. Кунеш котерильди, дагълар 
мавы тюске кирдилер. 3. Байырнынъ тёпеси де 
къып-къырмызы патлакъ чанакъларнен къаплы. 
4. Бабам тавшанчыкъны алды, биз де онынъ 
артындан байыргъа догъру кеттик. 5. Дерс бит- 
ти ве талебелер тенеффюске чыкътылар. 


/ у 1. Муреккеп джумлелерни язып алынъыз, грамматик 
\ | негизни кьайд зтиньиз. Соньки муреккеп джумледе 
къысымлар насыл багьлайыджы ярдымынен багьлана? 


2. Муреккеп джумлелерден адий джумлелер япынъыз. 


Буны билинъиз! 


Муреккеп  джумлелернинь къысымлары 
манаджа багълылар. Олар бири-биринен ин- 
тонация ве багълайыджылар вастасынен 
багъланалар. 


66-мешгъулиет. Джумлелерни окъунъыз. Грамма- 
тик негизни къаид этинъиз. 

1. Кунеш парылдап кульди. Къыш куньлери 
чекильди. 2. Къара топракъ акъ олды. Тазе къар- 
нен ер толды. З. Чечек ача тереклер. Уяналар 
боджеклер. 


С 


Ба Адий джумлелерден муреккеп джумлелер япынъыз ве 
\ / 
“>” дефтеринъизге язынъыз. 

67-мешгъулиет. Окъунъыз. Тапмаджанынъ джева- 
быны тапынъыз. 

Багьда, чёльде о ягъа, 

Сачакътан сувлар акъа. 

О шувулдап кельгенде, 

Балалар къапудан бакъа. 


> 
/ \ 


1. Тапмаджа къач джумледен ибарет? 
2. Муреккеп джумлени дефтеринъизге язынъыз. Къайд 
этильген сёзлер джумленинъ насыл азалары ола? 


и 


є 68-мешгъулиет. Дерслигиньизден учь адий ве учь 
шо муреккеп джумлелерни тапып, дефтеринъизге язып 
алынъыз. Муптеда ве хабернинъ астыны сызынъыз. 


Ахмакъ къашкъыр 
масал 


Бир заманда бар экен, бир заманда ёкъ 
экен, бир ахмакъ къашкъыр бар экен. Бу ахмакъ 
къашкъыр койден узакъ буюк дагъларда юре, не 
расткетирсе, эписини тутып ашай экен. 

Азмы кече – чокъмы кече, бир кунь къашкъыр 
пек яман хасталана. — Хасталыгъымныньъ себе- 
би, башкъа айванларны ынджыткъаным ичюн- 
дир, — дептюшюне ве озь-озюне: — Хасталыкъ- 
тан турсам, ич бир айванны ынджытмам, — дей. 
Чокъ кечмей о яхшы ола. Шундан сонъ, хаста 
олгьанда берген сёзюни бутюн айванларгъа 
бильдирмеге къарар бере. 

Кете-кете, дагьда бир алан ичинде отлап тур- 
гъан бузавгъа расткеле. Бузав, ондан къоркъып, 
къачмагъа ынтыла, амма къашкъыр онынъ огюне 
чыкъып: — Къоркъма, достум, мен артыкъ сени 
ынджытмайджам, сёз бердим, — дей. Бузавнынъ 
бунъа чокъ инанаджагъы кельмей. Амма къаш- 
къыр сагълыкълашып кеткен сонъ инана. 

Къашкъыр бираз даа кеткен сонъ эки къоч- 
къаргъа, сонъ бир аткъа расткеле. Оларгъа 
да, артыкъ ич бирисини ынджытмайджагъыны 
айтып, сёз берип, эвге къайта. Къашкъыр догъру 
къобасына келе. Баягъы ял алгъан сонъ, о озюни 
зиядесинен такъаттан тюшкенини, чокъ ач олгъа- 
ныны, къурсагъынынъ гъырылдагъаныны дуя. Не 
япайым экен, деп тюшюне: — Бабам, дедем ойле 
яшап кельген де, мен не ичюн бу къадар мера- 
метли олам я, — деп, къайтып, атны ашамагъа 
къарар бере. 

Къашкъыр артыкъ ич бир шейге къулакъ 
асмай, догъру аткъа кете. Ат кене эвельки ерин- 
де отлай экен. О, къашкъырны корьгенинен, 
меселени анълай ве бир айнеджилик тюшю- 
не. Къашкъыр онынъ янына келип: — Мен сени 
ашамагъа къарар бердим, — дей. Ат къашкъыр- 
гъа: — Ашасанъ аша, лякин арт аягъыма бир мых 
кирди, о мени чокъ раатсызлай, башта оны чы- 
къарманъны риджа этем, — дей. 

Къашкъыр бунъа разы ола. Атнынъ аягъындан 
мыхны чыкъармакъ ичюн онынъ арт аякълары- 
на якьлаша, шу арада ат кьашкъыргъа яхшы бир 
тепме яндыра, ахмакь къашкъыр юварланып кете. 
Баягъы вакъыткъа къадар эсини топлап оламай 
ята. Бираз эси башына келебашлагъан сонъ, тен- 
тир-ментир еринден турып кете. 

Кете-кете, къочкъарларгъа расткеле. Энди 
оларны ашайджакъ ола. Къочкъарлар экиси 
бири-биринен тюртюшип отура экенлер. Бир даа 
бакъсалар, къашкъырнынъ кельгенини корип, 
меселени анълайлар, амма тюртюшмектен ваз- 
гечмейлер. Къашкъыр догъру оларнынъ янына 
келип: — Сизни ашамагъа къарар бердим, — дей. 
Къочкъарларнынъ бириси: — Гузель амма, сен 
башта бизни акълаштыр да, сонъ ашасань, аша. 
Мына бу бизим бабамыздан асабалыкъ къалгъан 
топракъ. Биз оны пайлашмакъ ичюн чекишемиз. 
Риджа этемиз, болип беринъиз, — дей. Къашкъыр 
разы ола ве топракъны больмек ичюн къочкъар- 
ларнынъ арасына кире, къочкъарлар бундан фай- 
даланып, экиси эки тарафтан озьлерининъ сюйрю 
бойнузларынен къашкъырны тюртип, эсини ала 
ве озьлери къачып кетелер. 

Кьашкььрньньаль пекфеналаша. О, зайыфла- 
ша, сонъ дередже такъаттан кесиле. Сонъки ишан- 
чы олгъан бузавгъа кете. Баргъан сонъ бузавгъа да 
оны ашайджагъыны айта. Бузав: — Бойнузымнынъ 
янында бир яра бар, башта оны къопарып ташла 
да, сонъ аша, хасталанмазсынъ, — дей. Къаш- 
къыр разы олып, онынъ бойнузынынъ янына башы- 
ны узаткъанда, бузав бутюн кучюни топлап, бой- 
нузларынен къашкъырны къакъыштырып йибере 
ве къачып кете. Юварланып, джайылып къалгъан 
къашкъыр тап акъшам устю, кунеш къонайым деген 
бир вакъытта озюне келе ве эсини топлай. 

Энди о аштан да вазгече, тек джаныны къур- 
тарып, къобасына барып етмекни арзылай. 
Арзылай амма, бир даа бакъса, не корьсин, бир 
сюрю чобан копеги авулдап, онъа къаршы келе- 
лер. Къашкъыргъа ине делиги бинъ алтын олып 
корюне. О, дос-догъру тавшангъа чапып бара. 
— Тавшанчыкъ, тавшанчыкъ, джаным-козюм 


тавшанчыкъ, ач къапыны, мени юванъа ал, — 
дей. — Ант-емин этем, сени богъмам, парчала- 
мам. Копеклер келе, мени бу йыртыджылардан 
къуртар, сени омюрбилля унутмам. — Къоркъу- 
сындан къалтырап къалгъан тавшан къапысыны 
даа зияде пеките де: — Къоркътынъмы, къаш- 
къыр агъа? — деп эриштире. — Сенинъ пан- 
джанъа тюшкенде биз де шай къоркъа эдик. 

Шу арада келип еткен чобан копеклери 
къашкъырны парча-кесек этип ташлайлар. 


1. Къашкъыргъа не ола? 

2. Къашкъыр берген сёзюни туттымы? 

З. Чобан копеклери къашкъырны не япалар? 
4. 


Не ичюн масалнынъ ады «Ахмакь къашкъыр» деп кьоюл- 
гьан? Тюшюнинъиз, озь фикирлеринъизни айтынъыз. 

5. Къашкъыргъа ине делиги бинъ алтын олып корюне 
ибаресини насыл анълатмакъ мумкюн? 

6. Буаталар сёзю масалнынъ къайсы персонажына кели- 
ше? Не ичюн? Анълатынъыз. 


Яланджыныньъ ёлу къыскъадыр. 


Масалны роллерге болип, къашкъыр, ат, бузав, эки къоч- 
къар ве тавшанчыкънынъ сёзлерини керекли дуйгьунен 
ве ифадели айтмагъа огренинъиз. Масалны сыныфта 
саналаштырынъыз. 


- ынджытмакъ — образити 

- гъырылдамакъ — вирувати (в животі) 

- эс — бути при свідомості (прийти до тями) 
- тепме — за текстом: удар (копитом) 

- кьопармакь — за текстом: здерти (рану) 


Къырымтатар тили 


Ресим узеринде иш 


69-мешгъулиет. Метинни окъунъыз. 
Казим Эминов 


Казим Эминов — белли кьырымтатар ресса- 
мы. Онынъ иджадында эсас жанрлардан бири — 
пейзаждыр. К. Эминовнынъ Къырым манзарала- 
рьна багььшлангьан 100-ге якъын ресимлери 
бар. 30-гьа якъын ресимлери Озьбекистаннынъ 
пайтахты Ташкентте, санат музейинде сакь- 
ланмакьталар. Оларньнь бириси -- «Аювдагь. 
Тазелик» серлевалы ресими. 

Ба 


76 


1. Метинде ким акъкъында айтыла? 
2. Рессам акъкъында не айтыла? 
З. 


Казим Эминовнынъ Къырым манзараларына багъыш- 
лангъан къач ресими бар? 


Буны билинъиз! 


Пейзаж сёзю — франсыз сёзю, «мемле- 
кет, ер» демектир. Пейзаж тасвирий санатнынъ 
жанрларындан биридир. Онынъ тасвирлеви- 
нинъ эсас предмети — табиаттыр. 


70-мешгъулиет. Ресимге бакъынъыз. Муэллиф- 
нинъ сойадыны ве ресимнинъ серлевасыны окъунъыз. 


1. Ресимде насыл дагъ тасвирленген? 
2. Бу дагъ акъкъында насыл эфсане бар? 
3. Ресимде даа нени корьмек мумкюн? 


Ресимге бакъып, икяе уйдурынъыз. Икяени дефтери- 


’ нъизге язынъыз. 


К. Эминов, «Аювдагъ. Тазелико. 1970с. 

. 71-мешгьулиєет. н. Умеровнынъ «Аювдагь» шиири- 
НИ ифадели окъунъыз. 
Къара денъиз ялысында 
Аркъасыны зорукълап, 
Бинъ асырлар 
Ята Аюв 
Башыны сувгъа сакълап. 


Юкълай, 

Ве тюшюнде коре. 
Къатып къалгъан Аюв — 
Беяз бузлар 

Къаплап алгъан 

Къара денъиз боюн. 


Юксек, кунешли дагълар 
Чапалар ян-яна, 

Лякин язнынъ 

Чёль къокъусы 

Ич етмей бурнуна. 


Далгъа 

Панджасын къытыкълай, 
Кокюсине ура — 

Уян, Аюв, уян, Аюв, 

Уян, деп ялвара. 


Уянтма Аювны, денъиз! 
Беля къопар турса. 
Тузлу сувунъ 

Ичип тоймаз 

Эгер о уянса... 


Е а Эр бир парчада не акъкъында айтыла? Озь сёзлери- 
ҸӘЗӘ нъизнен айтынъыз. 


гз- • зорукълап — напружуючись 
= - белякьопмакь — відбудеться лихо 
- тасвирий санат -- образотворче мистецтво 

Юнус Темиркъая 


Ноябрь 


Титислене эр бир якъ, 
Сувукъ арта кунь-куньден. 
Бузлап башлай таш-топракь 
Къара кьышнынъ огюнден. 


Эльден-юрттан джоюла 
Гузелликнинъ эсери. 
Муурьленип кьоюла 
Бульбуллернинъ сеслери. 


Еа 1. Шиирде не акъкъында айтыла? 
959 2. Шиирни эзберленъиз. 


Мундериджеге эсасланып, «Ноябрь — кузьнинъ сонъ- 
ки айы» серлевалы къыскъа инша язынъыз. 


=. · титислене (ава) — за текстом: похмурніє 
’ є муурьленмек — за текстом: замовкнути 

ба 


Къырымтатар тили 


СЕЗ 


Сєзнинь лексик манась 


72-мешгъулиет. Ресимлерни бакъынъыз. 


= 


1. Предметлернинъ адларыны айтынъыз. Къайсы пред- 
метлернинъ адларыны айтып оламадынъыз? 

2. Беш предметнинъ адыны бильдирген сёзлерни 
дефтеринъизге язынъыз. 


Буны билинъиз! 

Бир де бир шейни бильдирген сёз — онынъ 
лексик манасы ола. 

Меселя: Кузь сёзюнинъ лексик манасы 
«яздан сонъ кельген йыл мевсими». 

Чаршенбе сёзюнинъ лексик манасы «афта- 
нынъ учюнджи куню (салыдан сонъ)». 

Сёзнинъ лексик манасы изалама лугъатлар- 
да анълатыла. 


79 


Право для безоплатного розміщення підручника в мережі Інтернет має 
Міністерство освіти і науки України Н#р://топ.до\.ча/ та Інститут модернізації змісту освіти Һќїрѕ://іт2о.доу.џиа 


73-мешгъулиет. Окъунъыз. Лексик манагьа эсасла- 
нып, нокъталар ерине келишкен сёзни тюшюнип 


язынъыз. 
1. ... — Къырымнынъ меркези. 
2.... — яз вакътында мектепте дерслер 
олмагъан вакъыт. 
З. ... — афтаньнь бешинджи куню, джума- 
акъшамындан сонъ. 
4. ... — армут терегининъ мейвасы. 
Ми 5.... — эмен терегининъ мейвасы. 
( з Биринджи джумледе индже созукъларнынъ астыны 
<>” СЬІЗЬІНЬЬЗ. 


74-мешгьулиєт. Башкъа тиллерден алынгъан 
сёзлерни окъунъыз. 


Иран Арап Юнан Могъол 
тилинден тилинден тилинден | тилинден 
алынгъан | алынгъан | алынгъан | кирген 
сёзлер сёзлер сёзлер сёзлер 


багъ ариф ялы оба 
багъча эджа кираз серин 
нар исим фындыкь | шинген 
инджир сыфат мантар тоз 
бостан нокъта нилюфер | чебер 
туруп молла пападие | саран 
гуль китап чам босагъа 
ляле дерс кестане 

тахта кирамет 

джам фурун 

мых тепси 

намаз фильджан 


ши . .. 
ба Истеген сырадан сёзлерни дефтеринъизге язынъыз. 
\ / 

МУ оларнынъ манасыны анълатынъыз. 

75-мешгъулиет. Окъунъыз. 


Телефон, троллейбус, падиша, фломастер, 
кроссовкалар, чарыкьлар, такьвим, богьдай, 
базиргян, файтон, автобус, шезр, хан, кой. 

1. Эписи сёзлерни билесиньизми? Берильген сёзлер- 
ден къайсы бирини къулланмайсынъыз? 


2. Земаневий тилимизде къулланылгъан сёзлерни 
элифбе тертибинде дефтеринъизге язып алынъыз. 


76-мешгъулиет. Сёзлерни окъунъыз. 


Акъбардакъ, аяз, кок къушагъы, Наврез, ягъ- 
мурлар, чыкъ, къар топу, кок гудюрдиси, къар- 
дан адам, эрылгъан, къар данеси, къавун, чана, 
къолчакълар, къар бораны, пападие, бурь, йыл- 
дырым, юзюм. 

«Баарь», «Яз», «Кузь», «Къыш» мевзуларына келишкен 
сёзлерни нумюне боюнджа язынъыз. 
Нумюне: 


Баарь: акъбардакъ, ... , .... 
Яз:...,...,.... 
Кузь:...,...,.... 

Къыш: ...,...,.... 


- лексик мана -- лексичне значення 
- яй — струна 

- кемане яйы -- смичок скрипки 

- чарькьлар -- постоли 

- базиргян -- купець, торговець 

. чыкъ — роса 

- къар данеси — сніжинка 

Абибулла Одабаш 


Къыш — уста 


Бугунь нелер олгъан, нелер! 
Саба турдьм, пенджерелер, 
Не бакъайым, о бир якъта 

Не олгъанын косьтермейлер. 


Чагъырдым мен къардашымны, 
Бакъты о да, шашты къалды. 
Мышыгъымыз да мырылдады, 
Тюшюнджеге эр кес далды. 


Бу джамларгъа нелер олгъан? 
Туманлангъан, йылдызлангъан, 
Чешит орьнек, къабартылар 
Уста къолнен ялдызлангъан. 


Ямалгъан джам кягъытлардан, 
Гедже терлеп, сувлар акъкъан, 
Буздан бирер шише саркъкъан, 
Санки къызлар купе такъкъан. 


Буны япкъан — буздан эллер, 
Къыш бабайнынъ — бу орьнеклер, 
Къышта буюк усталыкъ бар, 

Эр тарафта ресим япар. 

1. Шиирни окьугьанда, нида ве суаль ишаретлери ол- 
гъан джумлелерни айырыджа ифадели айтынъыз. 

. Къыш не япкъан? Шиирге эсасланып, икяе этинъиз. 

. Бу шиирни окъугъанда насыл дуйгъулар пейда ола? 

4. Шиирни эзберленъиз. 


© № 


. кьабарты — здуття 
- ялдьзламакь — сріблити 


Къырымтатар тили 


Синонимлер, антонимлер 
ве омонимлер 


77-мешгъулиет. Схемагьа бакььп, синонимлерни, 
антонимлерни ве омонимлерни хатырланъыз. 


Маналарь Маналарь Айтылувы ве 
биря да къаршы язылувы бир, 
бири-бирине олгъан амма 
якъын олгъан сёзлер маналары 
сёзлер бам-башкъа 
олгъан сёзлер 
къоранта — аиле ана — баба киви (къуш) 
дюльбер — гузель къара — беяз киви (мейва) 
чалыша — ишлей куле — агълай топ (оюнджакь) 
топ (силя) 


8з 

насыл сёз чешити ола? 


Са 1. Эр бир синонимлер, антонимлер, омонимлер чифти 
\ / 
°— 2, Оларны дефтеринъизге язып алынъыз. 


Буны билинъиз! 


Синонимлер сырасыны ве антонимлернинъ 
чифтини тешкиль эткен сёзлер бир сой сёз че- 
шитине аит олалар. 


Меселя: къартана — бита (исим), гедже — 
куньдюз (исим), тербиели — эдепли — низамлы 
(сыфат); татлы — аджджы (сыфат), отурмакъ — 
турмакъ (фииль). 

Омонимлер исе фаркълы сёз чешитлерге 
аит ола биле. 


Меселя: ал (сыфат) — ал (фииль), 
къыр (исим) — къыр (фииль). 


78-мешгъулиет. Аталар сёзлерини окъунъыз. Мана- 
ларыны анълатынъыз. Дефтеринъизге язынъыз. 


1. Яхшы сёз унутылыр, яман сёз унутылмаз. 

2. Язда ишлеген, къышта тишлер. 

3. Эвинъ тар олса да, гонъюль бол олсун. 

4. Чокъ динъле, аз сёйле. 

5. Файдасыз сёзни айтма, файдалы сёзден 
къайтма. 

6. Ишкир иш къыдыра, тенбель аш къыдыра. 


ба Антонимлернинъ астыны сызынъыз. 


79-мешгъулиет. Окъунъыз. 


Къырмызы, къызыл; уфакъ — балабан; буюк, 
балабан; ай — ай; татлы — аджджы; дост, ар- 
къадаш; тюш — тюш; къуванмакъ, шенъленмек; 
дост — душман; сувукь — сыджакъ; яз — яз; 
КЪОЙ — КЪОЙ. 

1. Сёзлерни маналарына коре учь сырагъа язынъыз. 


Синонимлер | Антонимлер Омонимлер 


2. Эки сёзнен джумле уйдурып язынъыз. 


80-мешгъулиет. Окъунъыз. 


1. Сёзлерге синонимлерни тюшюнип язынъыз. 


Нур — ... ‚ лаф этмек –..., йыр — ..., иш — ..., 
ушюмек — ..., омюр — .... 
2. Сёзлерге антонимлерни тюшюнип язынъыз. 
Гедже — ..., къыш — ..., саба — ..., къыз — ..., 
юксек — ..., терен — ... . 


81-мешгъулиет. Окъунъыз. Къайд этильген сёзлер- 
нинъ манасыны анълатынъыз. Бу насыл сёзлер? 


Бир далда эки кираз, 

Бири — ал, бири — беяз. 
(Халкъ йыры) 

Бир далда эки алма, 

Бирин ал, бирин алма. 
(Халкъ йыры) 


Айгъа бакъа ешиль бакъа, 
Елгъа бакъа ешиль бакъа. 
(Н.Умеров) 


Джумлелерни дефтеринъизге язынъыз. Учюнджи джум- 
леде муптеда ве хаберни къайд этинъиз. 


- бам-башкъа — зовсім інший 
. кираз — черешня 

- ал — 1) червоний, 2) візьми 

- бакъа — 1) жаба, 2) дивиться 

Наджие Аметова 
Дагьда байрам 


Къыш. Дагьнь къар къаплады. Тавшан бем-бе- 
яз къар устюнде излер къалдырып, чапып кетмек- 
те эди. Номай пытакълы нарат янына кельгенде 
абдырап токътады. О, балабан бир кирпиге раст- 
кельген эди. 

— Сен мени къоркъуттынъ, — деди тавшан 
кирпиге. — Бойле маальде мында не япасынъ? 
Сыджакъ юванъда юкъласанъ олмаймы? 

— Мен Йылбаш байрамыны тувгъан мекя- 
нымда къаршыламакъ истейим. Келип еткеним- 
дже, орталыкъны къар басты. Я сен, бойле ашы- 
къып, къайда чапасынъ? 

— Мен де Йылбашны шу дагъда къаршы- 
ламагъа ниет эткен эдим. Кеч къалырым деп, 
ашыкътым, — деди тавшан. 

— Эгер разы олсанъ, Йылбашны берабер 
къарышылайыкъ, — теклиф этти кирпи. 

— Разым, — деди тавшан. — Лякин, ойле экен, 
Йылбаш башланмаздан эвель, кель, бир эвчик 
къурайыкъ. 

Шу нарат устюнде сансар яшай эди. О, кир- 
пинен тавшаннынъ лафыны эшитти. Оларгъа озь 
ювасыны теклиф этип: 

— Кирпи, тавшан, эгер истесенъиз, Йыл- 
башны меним ювамда къаршылайыкъ, — деди. 
— Мен де узакълардан кельдим, лякин энди юва 
да яптым. 

— Сенинъ терек къувушында ясагъан юванъ 
уфачыкъ. Эм де биз ойле юваларда яшап алыш- 
мадыкъ. Истесенъ, бизге къошул, берабер эвчик 
къурайыкъ, — деди тавшан. 

Сансар разы олды. Учевлешип, зв къурмагъа 
башладылар. Эр кес элинден кельгенини япты: 
кирпи агъач ташыды, тавшан агъачларны пытакъ- 
лардан темизледи, сансар таван къакъты... Чокъ 
кечмеден эв де азыр олды. Олар эвчикнинъ ичине 
кирдилер. 

— Йылбашкъа сайылы саатлер къалды. 
Бираздан Аяз деде де келеджек. Оны мунасип 
къаршыламакъ керек. Айдынъыз, байрам софра- 
сы донатайыкъ, — деди тавшан. 

— Догъру, — деди сансар, — биз догь- 
муш дагъгъа не ичюн кельдик? Къартбаба- 
къартаналарымыздан къалгъан адетлерни 
кутьмек ичюн. Билесинъизми, мен не япаджам? 
Мен Аяз дедени шекеркъыйыкънен сыйлайджам. 
Манъа бу емекни пиширмеге къартанам огретти. 
Шекеркъыйыкъ ойле лезетли ки, оны къапсанъ, 
агъызынъда къар киби ирип кете. 

— Мен Аяз дедени кобетенен сыйлайджам, — 
деди кирпи. 

— Ойле экен, мен къурабие пиширеджем, — 
деди тавшан. Олар азырланмагъа башладылар. 

Шу нарат янында башыны огге созып, пуф 
киби йымшакь, узун, дюльбер къуйругъынен гъу- 
рурланып, тильки кете эди, козю эвчикке тюшти. 
«Бу эвчик мында ёкъ эди де, къайдан пейда олды?» 
— деп тюшюнди. Сонъ эвчикнинъ этрафыны 
енгиль адымларнен бир къач кере айланып чыкъ- 
ты. Пенджере къаршысына барды. Ичери бакъты: 
тавшан энди пишип етишкен къурабие, шекер- 
къыйыкъ, кобетелерни фурундан бирер-бирер 
чыкъара. Кирпинен сансар исе буюк авесликнен 
софра донаталар. Лезетли емеклернинъ къокъу- 
сы тилькининъ маддесини къытыкълады. Тильки 
къапыны къакъты. Тавшан, кирпи, сансар ишлери- 
ни ташлап динълендилер. Йылбашкъа даа вакъыт 
бар эди. «Кельген ким экен?» — деди кирпи. Тав- 
шан пенджереден тышкъа бакъты. Айнеджи тиль- 
кини къуйругъындан таныды. Чюнки пенджереден 
онынъ тек пуф киби къабарыкъ, узун къуйругъы 
корюне эди. Кирпи къапугъа барды. 

— Кет мындан, тильки, сени таныдыкъ! Санъа 
къапуны ачмайджамыз, — деди. 

Тильки айнеджиликнен: 

— Кельгенинъизни эшитип, пек къувандым. 
Сизни къыдырып чокъ кездим, ниает таптым. 
Йылбашны сизнен берабер къаршыламакъ истей- 
им, — деди. 

Тильки бу лафларны эм айтты, эм бурнуна 
ургъан къокъуларнынъ тесиринде лезетли емек- 
лерни козю огюне кетирди. Атта дудакъларыны 
ялап биле алды. 

Кирпи, сансар, тавшан тилькининъ айне- 
джи олгъаныны пек яхшы биле эдилер. Оны иче- 
ри йибермедилер. Ниетине етмеген тильки эвчик- 
нинъ этрафында бир къач кере доланды, ачувлан- 
ды, сонъ кетмеге меджбур олды. Ёлда онъа къарт 
бир къашкъыр расткельди: 

— Къайда кетесинь, тильки? — сорады 
къашкъыр. 

— Аяз дедени къаршыламагъа. О шу этраф - 
ларда юре деп эшиттим. Сен корьмединъми? 

— Ёкъ, корьмедим, — джевап берди къашкъыр. 

— Юрь, берабер онынъ ёлуна чыкъайыкъ, — 
деди тильки, — биз де бирер бахшыш алырмыз. 

— Истемейим, — деди къашкъыр, — мен 
бахшышны не япайым, оларны ашамагъа агъ- 
зымда бир тиш биле къалмады. 

Къашкъыр озь ёлуна кетти. 

Узакътан Аяз деденинъ сеси эшитильди. 
О шень, бем-беяз къаргъа бурюнген наратларгъа 
къувана, оларгъа бакъа-бакъа гонълю котериле. 
Онынъ омузындаки бахшыш чувалы яры-ярыгъа 
бошагъан. Тильки дос-догъру Аяз деденинъ ёлуна 
чыкъты. Онъа ялтакъланды: 

— Аяз деде, чувалынъ энди баягъы бошагъан. 

— А-а тильки, сен де бахшыш истейсинъми? 
— деп сорады Аяз деде. — Бугунь меним кейфим 
яхшы. Айды, сени де сырадан къалдырмайым, 
лякин япкъан айнеджилигинъ эски йылда къал- 
сын. Янъы йылда бир даа айнеджилик япма. 

Аяз деде чешит лезетли конфетлер, шоко- 
ладлар толу торбачыкъны тилькиге берди. Тильки 
торбаны алды амма, шу дакъкъада кене айнеджи- 
лик Этип: 

— Аяз деде, — деди о, ёлуны девам этмекте 
олгъан Аяз дедени токътатмагъа тырышып, — бу 
тарафларда менден гъайры ич бир джан ёкъ. Сен 
къайтсанъ да олур. 

Айнеджи тильки къарт къашкъырнынъ, кирпи, 
сансар, тавшаннынъ йылбаш бахшышы алгъан- 
ларыны истемей эди. Лякин Аяз деде тилькининъ 
табиатыны пек яхшы биле. О тилькиге инанмады. 
Ёлуны девам этти. Ёлда къашкъырны расткетирди. 

О яваш-яваш кете эди. 

— Э-э къашкъыр, сен пек къартайгъансынь, 
аякъларынъны зорнен сюйрейсинъ. Ма, санъа да 
бир бахшыш... Эски йылны хатырла, янъы йылгъа 
къуван, — деп, бахшыш торбачыгъыны къашкъыр- 
гьа туттурды. — Энди мен къайтсам да олур. Бу 
тарафта бахшыш алмагъан къалмады, гъалиба. 

— Къайтмагъа ашыкьма, Аяз деде, мен аджа- 
йип къокъулар дуям, — дедикъарткъашкъыр. — Бу 
кьокьулар манъа яшлыкъ йылларымны хатырлата. 

Аяз деденен къашкъыр къокъу кельген 
тарафкъа юрьдилер. Олар тавшан, сансар, кирпи 
къургъан эвчик янына келип чыкътылар. 

— А-на, дагъда янъы эвчик пейда олгъан, — 
деди къарт къашкъыр къарыкъ сеснен, — таныш 
къокъулар мындан келе экен даа. 

— Насыл дюльбер эвчик, — деди Аяз деде 
ве къапыны къакъты. Кирпи, сансар, тавшан оны 
сабырсызлыкънен беклей эдилер. 

— Аяз деде кельди, — деди шенъленип сан- 
сар ве къапыны ачты. 

Аяз деде ичери кирди. Оны байрам софрасы- 
на теклиф эттилер. Шу арада олар босагъада тур- 
гъан къашкъырны корьдилер. Кирпи, тавшан, сан- 
сар къоркъкъанларындан эвчикнинъ кошелерине 


сакъландылар. 

— Менден къоркьманъыз, — деди къарт 
къашкъыр, — мен сизге «хош кельди» айтмагъа 
кельдим. 


Аяз деде де къашкъырнынъ яхшы ниетнен 
кельгенини айткъан сонъ, кирпи, тавшан, сансар 
сакълангъан кошелеринден чыкътылар. 

— Мен сизни пиширген ашларынъызнынъ 
къокъусындан таныдым. Эдждатларынъызгъа 
пек ошай экенсинъиз. Олар шу дагъда яша- 
гъан вакъытларында байрам куньлери этрафны 

= 


бойле аджайип къокъулар сара зди, — деди къарт 
къашкъыр. 

Зв саиплери къашкъыр йыртыджы, залым 
олса да, ялан айтмагъа бильмегенини эшиткен 
эдилер. Къарт къашкъырны Йылбаш софрасына 
давет эттилер. 

Аяз деде кирпи, сансар, тавшанны Йылбаш 
байрамынен хайырлады. 

— Тавшан, бу санъа, — деп, чешит лезетли 
емеклер толу бахшыш торбачыгъыны тавшангъа 
берди. Экинджи торбачыкъны сансаргъа, учюн- 
джисини кирпиге багъышлады. Олар шенъликнен 
софрадаки емеклерге узандылар. 

— Бакъ сен, — деди Аяз деде, — бу дагъда 
сизлернен корюшмегенимден берли къач къыш, 
къач яз кечти. Мен бу емеклернинь лезетини уну- 
таязгъаным. Мына шу емеклер кене софрада. 
Деделер диярына хош кельдинъиз! 

Олар байрам софрасы башында баягъы 
шенълендилер, сонъ тышкъа чыкътылар. Бири- 
бирининъ эллерини тутып, эвчик этрафында 
айландылар. Акъырын-акъырын энмекте олгъан 
бем-беяз къар устюнде хоран тептилер. 


1. Айванлар дагъда насыл ниетнен топлаштылар? 
2. Эвчикни къурмагъа ким теклиф этти? 


3. Аяз дедени къаршыламакъ ичюн айванлар не пи- 
ширдилер? 
4. Ким Аяз дедени токътатмагъа тырышты? 


5. Къарт къашкъырнынъ арекетлерини козетинъиз. Онъа 
къыймет кесинъиз. 
6. Икяенинъ баш къараманы кимдир? 


- мекян — за текстом: батьківщина 

- ялтакьланмакь — підлизуватися 

- зальм -- жорстокий, безжалісний 

- акъырын-акъырын — тихо, повільно 

Къырымтатар тили 


СЕЗ ТЕРКИБИ 


Сёзнинъ тамыры. Тамырдаш сёзлер 


82-мешгъулиет. Шиирни окъунъыз. 
Аш татлы олсун! 


Битам япты кобете, 

Бугунь эпимиз эвде: 

Анам, бабам, къартбабам, 
Къардашларым ве татам. 


Тез-тез софра донаттыкь, 
Ашамагъа отурдыкъ. 
«Бисмиллях» деп, башлаймыз, 
Татлы-дамлы ашаймыз. 


Къапудан агъам кирди, 
«Аш татлы олсун!» — деди. 
Ашагъан сонъ эпимиз 
«Эльхамдуллилях» — деймиз. 
Э. Усеин 


Ба 1. Бу шиир бизни неге огрете? Айтынъыз. 
\ 1 


“>” 2. Къайд этильген сёзлерни язып алынъыз ве тамырла- 
рыны къайд этинъиз. 


83-мешгъулиет. Сёзлерни окъунъыз. 


Дост, достлукъ, достча, достум. 

Сыныф, сыныфдаш, сыныфта, сыныфнынъ. 
Шекер, шекерлик, шекерли, шекерсиз. 
Кой, койдеш, койлю, койден. 


( ) Дефтеринъизге язынъыз, сёзлерде умумий къысым- 
| ларыны къайд этинъиз. 

84-мешгъулиет. Тамырдаш сёзлерни нумюне боюн- 
джа язып алынъыз. 


Денъиз, инсан, яз, чокъ, инсанлыкъ, язув, 
чокъча, язмакъ, инсаниетли, чокълукъ, языджы, 
денъизджи, инсанджа, мерамет, къум, мерамет- 
ли, къумлукъ, файда, къумлу, файдалы, мера- 
метсиз, файдасыз. 


он. орі 
Нумюне: денъиз; денъизджи. 


Сёзнинъ болюнмеген къысмына тамыр 
дейлер. Тамырнынъ озь башына манасы бар. 

Биртамырдан япылгъан сёзлерге тамыр- 
даш сёзлер дейлер. 

Языда тамыр бойле «~ къайд этиле. 


о ать жо 
Меселя: бибер — биберлик -- биберли. 


85-мешгъулиет. Берильген сёзлерге тамырдаш 
сёзлер тюшюнип язынъыз. Тамырны къайд этинъиз. 


Нумюне: 
и. 
Байрам — байрамлыкъ 


чам — ... 
давул — ... 
чалгъы — ... 
ОЮН — .... 


є 86-мешгъулиет. Метинни окъунъыз. 


Билял Мамбет Кььрьмда, Судакъ районы- 
нынъ Къоз коюнде дюньягъа кельди. 

Орта мектепни сюргюнликте битире. Мек- 
тепте окъугъанда Билял шиирлер язмагъа 
башлай. Онынъ шиирлери, эфсанелери, дестан- 
лары саде ве анълайышлы тильнен язылгъан. 

Билял Мамбет белли бала шаирлеринден 
бири сайыла. Онынъ эсерлери башкъа халкъ- 
ларнынъ тиллерине де терджиме этильди. 


1 
/ 


. Метинкьач абзацтан ибарет? 

. Биринджи абзацта ким акькььнда айтьла? 
. Зкинджи абзацта не акькъында айтьла? 

. Соньки абзацта насьл малюмат бериле? 

. Метинге серлева къоюнъыз. 

. Исимлерде тамырны бельгиленъиз. 


є 


олом — 


- сёзнинъ тамыры — корінь слова 
тамырдаш сёзлер — однокореневі слова 
. малюмат — 1) знання, 2) відомості 

• сюргюнлик — заслання, вигнання 

- аньлайышлы — зрозумілий, доступний 

- дестан-- переказ 


й 


Зейтулла Албатлы 
Къыш булуты 


Гурюльтисиз, сес-солукъсыз 
Орьте кокни кьыш булуты. 
Афакъансыз, сагъанакъсыз 
Ёкътыр онынъ яшын-оту. 


Къыш булуты чырай сыта, 
Лякин ёкътыр ягъмур сели, 
Базан къарны бизден къыта, 
Базан элек киби элей. 

— 


Акъ чаршафын ерге джайып, 
Акъ тонларнен терек орте. 
Коктен кетсе, кок ачылса, 
Серт сувугъы къулакъ черте. 


Чертсе — чертсин бурун, кьулакь, 
Эгер ерни къар къандырса. 

Язы отьмез сувсуз-къургъакъ, 
Къыш-къышлыгъын билип япса. 


. Шиирни ашыкъмайып, ифадели окъунъыз. 
. Къыш булуты насыл ола? Шиирнинъ мундеридже- 


сине эсаланып, тарифленъиз. 


. Къыш-къышлыгъын билип япса ибареси нени анъ- 


лата? Муэллиф не акъкъында айтмакъ истеди? 


афакъан — злість, лють 

сагъанакъ — проливний дощ, злива 
яшын — блискавка 

сель — сель, бурхливий паводок 
къытмакъ — скупитися 

чертмек — за текстом: щипає 
къандырмакъ — втамовує (землю) 
язы отьмез (кечмез) — не пройде 

Къырымтатар тили 


Ялгъама (аффикс) 


87-мешгъулиет. Окъунъыз. 

Голь 
Коюмизнинъ четинде голь бар. Гольнинъ 
этрафында кестане, сельби, кьавакь, джевиз 
тереклери гурьлеп осьмекте. Яз-къыш гольге 
акъып тургъан озенчик гольнинъ сувуны эксильт- 
мей. Сыджакъ яз айларында балалар гольде 
ялдамагьа севелер. Гольнинъ темиз ве шеффаф 
сувларында ялдамакь олар ичюн бахт, кьуванч 

ве сефадьр. 

Ки Къайд этильген сёзлерни язып алынъыз ве умумий къы- 
М ’ сымларыны къайд этинъиз. 


Тамырдаш сёзлернинъ умумий къысмы- 
на тамыр дейлер. Тамырны больсенъиз, 
сёзнинъ манасы гъайып олур. Сёзнинъ 
тамырына къошулгъан къысымгъа ялгъа- 
мая дааффикс дейлер. 

Языда ялгъама бойле /^\ къайд этиле. 


/^ /^ 
Меселя: сют — сютлю, бахт — бахтлы. 


88-мешгъулиет. Берильген сёзлерге ялгьамалар 
КЪОШЫП ЯЗЫНЪЫЗ. Тамырны веялгъаманы къайд ЭТИНЪИЗ. 
Дарт сёзнен джумлелер уйдурып язынъыз. 

Темиз, сув, тоз, шезр, юзюм, яхшы, акъыл, 
чокь, яман, кемане, сют, козь, невбет, бостан, 
дерс, иш, кьаймакь, лезет. 

Ярдымджы ялгъамалар: -лик, -лыкъ, -люк, -лукъ, -лу, 
-ЛЮ, -ЛИ, -ЛЫ, -ДЖИ, -ДЖЫ, -ЧИ, -ЧЫ. 

89-мешгъулиет. Берильген сёзлерни нумюне боюн- 
джа язып алынъыз. 
Нумюне: -лик -лыкь -лукь -люк 


ря 
шекерлик, дагълыкъ, тузлукъ, чёллюк 


Шекерлик, тузлукь, озенлик, юзюмлик, 
бошлукъ, дагълыкъ, чёллюк, азлыкъ, чёплюк, 
бостанлькь, кьумлукь, инджелик, кьальшінлькь, 
мераметлик, балалыкъ, кузьлюк. 


Ялгьамаларньнь бойле чешитлери бар: 
1. Сёз япыджы ялгъамалар; 


2. Сёз денъиштириджи ялгъамалар. 


90-мешгъулиет. Нокъталарерине келишкен сёзлер- 
НИ ЯЗЫНЪЫЗ. 

1. ... балаларны тербиелей. 

2. ... эвлер къура. 

З. ... хыяр асрай. 

4. ... явлукъ нагъышлай. 

5. ... аккордеон чала. 


Ярдымджы сёзлер: чалгъыджы, къуруджы, тербие- 
джи, нагъышчы, бостанджы. 


ё 91-мешгъулиет. Метинни окъунъыз. 


Сыныфымыз пек муаббет. Биз бири-бири- 
мизге мусафирликке барамыз, догъгъан кунь- 
лерни берабер, бутюн сыныфымызнен къайд 
этемиз, окъувда кери къалгъан сыныфдашла- 
рымызгъа ярдым этемиз, агъыр алларда бири- 
биримизге къол узатамыз. Бизим аджайип 
сыныф реберимиз бар. Алия Саидовна. Биз оны 
севемиз ве урьмет этемиз. О, бизим акъикъий 


достумыз. 
Н. Умеров 

( з) 1. Тамырдаш сёзлерни язып алынъыз. Къайд этильген 
сёзлерде чокълукъ ялгъамасыны къайд этинъиз. 
2. Метинде не акъкъында айтыла? 


3. Я сизинъ сыныфынъыз насыл? Озь сыныфынъыз акъ- 
къында икяе язынъыз. 


‚=. ° Сёз япыджы ялгъама — словотвірний афікс 
Є - сёз деньиштириджи ялгьама — 
| словозмінний афікс 


Билял Мамбет 


Али ве аюв 
зфсане 


Дере, кьырны къаркъаплады, 
Еллер инълей серт тюркю, 
Койлю Али чана еккен, 
Аркъасында чал куркю. 


Одун керек, орман бетке, 
О, ашыкъып кетмекте. 
Атлары да чапкъыр экен, 
Чана вызлап отьмекте. 


Дигер баллар кой четинде 
Акъшамгъадже ойнайлар. 
Аякълары ушюсе де, 

Кене тайып, тоймайлар. 


Али исе, йигит киби, 
Одун юклей чанагъа. 
Агъач парлай, атеш якъа, 
Ярдым эте анагъа. 

Бир кунь кене саба эрте, 
Орман бетке ёл алды. 
Балтасыны эльге алып, 
Орманлыкъны доланды. 


Анда исе къар пек къалын, 
Ёрулды о, токъталды. 
Чанасыны якъынлады, 
Бираз турып ял алды. 


Манълайындан терлер акъа, 
Сыкъ-сыкъ ала нефесин. 
Бир къаба сес эшитильди, 
Али топлады эсин. 


— Эй, огъланчыкъ, токъта, — деди: 
Арттан кимдир багъырды. 

— Мен аювым, къоркъма, — деди, 
Текрар, текрар чагъырды. 


Огълан «Къарны гъарч-гъурч басып 
Кельген ким...», деп ойланды. 
Одуныны ташлады да, 

Сонъ артына айланды. 


Бакъса, къумрал къалпакъ кийген, 
Пельван «адам» кельмекте, 

Узун бурун, бети юнлю, 

Къаба сеснен кульмекте. 


Али бирден сескенди де, 
Четке алды озюни. 
Къоркъанындан шашмалады, 
Юмды эки козюни. 


— Къоркъма, огълан, мен аювым, 
Ярдым этмеге кельдим. 
Одунларынъ агъыр экен, 

Ташла, юклерим кендим. 

о № — 


Ишни севген балаларны, 
Мен де севем юректен, — 
Деди де, о буюк далны 
Чекип къырды теректен. 


Бир къач дакъкъа кечер-кечмез, 
Чана толды, байланды. 

Огьлан минди эгерине, 

Атлар койге айланды. 


Бойлеликнен, аюв пельван 
Севди ишкир Алини. 

Атта аюв досту ола, 

Ким де севсе эмекни. 


. Али анасына насыл ярдым эте? 
. Бир кунь огъланчыкъ къайда ёл алды? 
. Орманда Али насыл муджизеге огърады? Метинден 


бу акъта левханы тапынъыз ве ифадели окъунъыз. 


.Пельван «адам» кельмекте сатырында ким акъ- 


къында айтыла? 


5. Не ичюн Аюв пельван Алиге ярдым этти? 

чал куркю — попеляста шуба 
чапкъыр — прудконогий 

ял алмакь — відпочивати 
къумрал — темно-русявий (-а) 
къаба (сес) — грубий (голос) 
сескенмек — здригнутися 
эгер — сідло 

Къырымтатар тили 


Сёз япыджы ялгъамалар (аффикслер) 


92-мешгъулиет. Сёзлернинъ чифтини окъунъыз. 
Эр бир сёзнинъ манасыны нумюне боюнджа язынъыз. 
Нумюне: 
Чиберек(емек) — чиберекчи (чиберекяпкьан адам). 
Къырым (...) — къырымлы (...); 
кой (...) — койлю (...) — койдеш (...); 
ад (...) — аддаш (...); 
сыныф (...) — сыныфдащ (...). 


/ ‚ Сёзлерде тамыр ве ялгъамаларны бельгиленъиз. Ял- 
З гьамалар сёзлернинъ манасыны денъиштирдилерми? 


Тамыргъа къошулып, янъы сёз япкъан 
ялгъамагъа сёз япыджы ялгъама дейлер. 
Сёз япыджы ялгъамаларнынъ къалын ве 


индже, дудакълы ве дудакъсыз шекиллери 
бар. Меселя: бала-лыкъ, туз-лукъ, сют- 
люк, темиз-лик. 


93-мешгъулиет. Джедвельге бакъынъыз. Сёз 
япыджы ялгьамаларнынъ сырасыны окъунъыз ве 
билинъиз. Мисаллерини окъунъыз. 


Сёз япыджы 
ялгъамалар 


-лыкъ, -лик, -лукъ, язлыкъ, теренлик, 


-люк бошлукъ, козьлюк 


ягъмурлы, кунешли, 


-лы, -ли, -лу, -лю н 
У бузлу, койлю 


101 


Право для безоплатного розміщення підручника в мережі Інтернет має 
Міністерство освіти і науки України Н#р://топ.до\.ча/ та Інститут модернізації змісту освіти Һќїрѕ://іт2о.доу.џиа 


-джы, -джи, -джу, балджы, тильджи, 
-джю ёлджу, гульджю 


ашчы, ишчи, топчу, 


-чы, -ЧИ, -ЧУ, -ЧЮ 
сютчю 


ватандаш, койдеш, 


ее аа сойдаш, фикирдеш 


94-мешгъулиет. Окьунъыз ве нокьталар ерине 
келишкен сёз япыджы ялгьаманы тюшюнип язынъыз. 


Оюн..., даре..., берекет..., зарар..., кузь ..., 
одун..., ешиль..., багь..., тат..., чельмек..., яз..., 
тербие..., урьмет ..., тень..., аркъа ..., тарих.... 


95-мешгъулиет. Окъунъыз. 


Энъ кучьлю эллер – бабамнынъ эллери. 
Энъ бахтлы козьлер – бабамнынъ козьлери. 
Энъ акъыллы сёзлер – бабамнынъ сёзлери. 
Дюньяда къуветли тек меним бабам. 

Э. Усеин 


Фо 1. Шиирде ким акькъында ве не айтьла? 
Та 2. Я сиз бабанъыз акькъында не айта билесиньиз? 


З. Шиирни дефтеринъизге язынъыз. Къайд этильген 
сёзлерде тамыр ве ялгъаманы бельгиленъиз. Бу 
насыл ялгъамалар? Анълатынъыз. 


ё 96-мешгъулиет. Окъунъыз. 


1. Булутлы кок шу аньде ачылгъандай 
корюнди. 2. Сувукъ аязлы куньлер кечти. З. Кузь 
куньлери не къадар къуванчлы, берекетли 
эди. 5. Айванлар алеми пек меракълы. 

ба Джумлелерни дефтеринъизге язынъыз. Къайд этиль- 
\ / 


ген сезлерде сёз япыджы ялгъамаларны бельгиленъиз. 
Олар насыл сёз чешити ола? 

Къырымтатар тили 


Сёз деньиштириджи ялгъамалар 


97-мешгъулиет. Окъунъыз. 


Сансар аш къыдырып, ормандаки аланлыкъ- 
къа къадар барды. Аланлыкъ четинде дагъджы- 
нынъ эвчиги тура эди. 

Эвчик янында бир сюрю къуш къармалаша 
эди. Сансар ашагъы пытакъкъа секирип тюшти 
ве къушлар ем ашагъан ерге якъынлашты. Сонъ- 
ра масанынъ устюне чыкъып, къушларнынъ 


емини ашап башлады. 
Э. Амит 


Джумледе сёзлерни бири-бирине багъ- 
лагъан ялгъамаларгъа сёз денъиштири- 
джи ялгъамалар дейлер. 


Къырым-нынь Къырым-ым 
Къырым-гъа Къырым-ынъ 
Къырым-ны Къырым-ы 
Къырым-да Къырымы-мыз 


98-мешгъулиет. Сёзлерни окъунъыз, нумюне боюн- 
джа джедвельге язынъыз. 

Сыныфдашым, сабадан, юртум, тенеф- 
фюсте, дерслик, дефтерни, сыныфта, эдепли, 
къышлыкъ, анам, оджамыз, раленинь, бабасы. 


Тамы Сёз япыджы Сёз денъишти- 
р ялгъама риджи ялгъама 


кузь 
сыныф -даш 

99-мешгъулиет. Джедвельде берильген малюмат- 
ларны окъунъыз. 


Сёз теркиби 


Р ра е, 


у у 


Сёзнинъ тамырына 
къошулгъан къы- 
сымгъа ялгьама я 


Тамырдаш сёзлер- 
нинь умумий къыс- 
мына тамыр дейлер. 


Тамырны больсе- да аффикс дейлер. 
нъиз, сёзнинъ мана- Ялгьамаларнынь эки 
сы гъайып олур. чешити бар: 
{ 1. Сёз япыджы 


низам — низамлы; ялгъамалар; 
туз — тузлукь — тузлу; 2. Сёз деньишти- 
сыныф — сыныфдаш. риджи ялгьамалар 


Тамыргъа кьо- Джумле- 
шулып, янъы де сёзлерни 
сёз кетирген бири-бирине 

ялгъамагъа сёз багълагъан ял- 

япыджы ялгъа- гъамаларгъа сёз 
ма дейлер. денъиштири- 
{ джи ялгъамалар 


КОЗЬ — КОЗЬЛЮК дейлер. 
ад — аддаш { 


кучь — кучьлю 
тизеде, тизем, 


агъанъ, койден 


Г «Сёз теркиби» джедвелине эсасланып, «Сёзнинъ тамы- 
’ ры ве ялгъама акъкъында бильгилерим» серлевалы 
малюмат азырланъыз. 

100-мешгъулиет. Окъунъыз. 


1. Кунешнинъ нурлары парылдап, одаларны 
айдынлатты. 2. Эмирнинъ бабасы ве агъасы 
айдавджы олып чалышалар. 3. Кокте бостор- 
гъайнынъ шенътюркюсиянъгъырай. 4. Баарьде 
авалар къызгъанынен балны ашайлар. 5. Къарт- 
бабасы оны саба эрте турмагъа алыштырды. 


сЕ 


( 7 Джумлелерни язып алынъыз. Къайд этильген сёзлерде 
\ / ії 
“>” саз деньиштириджи ялгъамаларны бельгиленъиз. 


101-мешгъулиет. Сёзлерни окъунъыз. Нумюне 
боюнджа сёзлерни язып алынъыз. 


Сёз япыджы Сєз деньиштири- 
ялгъамалар джи ялгъамалар 


Кезлевден, азбарнынъ, теклик, авджылыкъ, 
авгъа, койдеш, сокъакъта, ягъмурлы, кузьлюк, 
багъджы, багъдан, эвим, япракъны, перделик, 
пенджереде, сёзлюк, джамджы, дерслик, дерске. 


в 102-мешгъулиет. Тапмаджаларны окъунъыз. Дже- 
вапларыны айтынъыз. 


1. Буемиш осе дагъда, 
Кимерде осе багъда. 
Айтам ачыкътан-ачыкъ 
Эр кес таный ... . 


2. Согъаннынъ о агъасы, 
Онынъ пек чокъ файдасы. 
Козьге тийдирмек ясакъ, 
Билемиз, бу... . 


(Ќе) Къайд этильген сёзлерде сёз деньиштириджи ялгъама- 
ҸЕ ларны бельгиленъиз. 

) айтмакъ — сёйлемек 
) авеленмек — учмакь 
) бай — зенгин 
) байлыкь — зенгинлик 
5) белли — намлы 
) дигер — башкъа 
) дым — серс 

) къайд этмек — бельгилемек 

) кьатлам — къат 
10) къальп — юрек — гонъюль 
11) къыйметли — дегерли 
2) махсус — аселет 
13) намус — видждан 
14) намуслы — виджданлы 
15) пайтахт — меркез 
16) сабырлы — чыдамлы 
17) сайламакь — сечмек 
18) серин — салкъын 
19) сес — давуш 
20) серлева — ад 
21) серлеваль — адлы 
22) сукьланмакь — змренмек 
23) таби олмакь — бойсунмакь 
24) тёгерек — томалакь 
25) урьмет -- сайгъы 
26) урьметли — сайгььіль 
27) джошмакь — ильхамланмакь 
28) эслемек — козьге чалынмакь 
29) эсмек — уфюрмек 
30) ЯХШЫ — ЭЙИ 
31) яхшылыкъ — эйилик 
32) яман — ярамай 

1) алим — джаиль 
2) ачыкь — япыкь 

з) батыр — кьоркьакь 

4) булутлы — булутсыз 

5) гьагьаль — гъагъасыз 
6) ёлакълы — ёлакъсыз 
7) зарар — файда 

з) зарарлы — зарарсыз 
9) зенгин — фукъаре 

10) ишкир — тенбель 

11) кельмек — кетмек 

12) кирмек — чыкъмакъ 
13) 
) 


кяр — зарар 

14) къаймакълы — къаймакъсыз 
15) къою — шинген 

16) къолайлы — къолайсыз 

17) къуйрукълы — къуйрукъсыз 
къуванч — гъам 

къуветли — къуветсиз 
маналы — манасыз 
медениетли — медениетсиз 
22) мейвалы — мейвасыз 

23) мувафакъиетли — мувафакъиетсиз 
24) незакетли — незакетсиз 


18) 

19) 
) 
) 
) 
) 
) 

25) ОГ — арт 
) 
) 
) 
) 
) 
) 
) 


20 
21 


26) усть — ич 
7) файда — зиян 

28) хаста — сагьлам 

29) шекерли — шекерсиз 
30) юрекли — юрексиз 

31) ЯГЬЛЫ — ЯГЪСЫЗ 

32) ятмакь — турмакь 


№ 

Батыр 
1. Кьараман, джесюр адам. 
2. Батырмакь фиилининъ шекли. 


Емек 
1. Аш. 
2. Ашамакъ фиилининъ шекли. 


Кучь 
1. Къувет. 
2. Агъыр, мушкюль. 


Къыр 
1. Байыр. 
2. Къырмакъ фиилининъ шекли. 


От 
1. Когет. 
2. Атеш, алев. 


Сой 
1. Догъмуш, тувгъан. 
2. Соймакъ фиилининъ шекли. 


Сырт 
1. Аркъа. 
2. Шималь. 


Тай 
1. Атнынъ баласы. 
2. Таймакъ фиилининъ шекли. 


Ян 
1. Тараф. 
2. Янмакъ фиилининъ шекли. 

Къырымтатар тили. Ана тилим — меним тилим.... З 


Окъув. Шанлы ёлгъа. Черкез Али......................... 5 


Къырымтатар тили. 3-юнджи сыныфта кечильген- 


лерни текрарлав. Нутукъ. Нутукъ чешитлери...... 6 
Окъув. Кузь. Риза Халид ...................................... 9 
Къырымтатар тили. Къонушма медениети......... 10 
Окъув. Шемсие. Наджие Аметова....................... 13 
Къырымтатар тили. Созукъ ве тутукъ сеслер ..... НГ 


Окьув. Кузь ягьмуры. Япракьлар уча. 
Эльмаз Бахшьні. „аана наанаа 19 


Къырымтатар тили. Созукъ ве тутукъ сеслер 
ЕЕ ПР са 21 


о Е Е О 23 
Къырымтатар тили. Метин. Метин чешитлери ... 24 
Окъув. Емишли тереклер. Черкез Али ............... 28 
Къырымтатар тили. Джумле. Макьсадьна коре 


джумле чешитлери................................ ет 

Окьув. Айненни. 


Багьчада кьурдьм салынджакь ..................... се 
Къырымтатар тили. Сёз бирикмеси. 

Баш ве таби сезона 95 
Окъув. Аталар сёзлери ве тапмаджалар.......... ет 


Къырымтатар тили. Ресим узеринде иш. 
«Дервиза байрамы» ресими............................. 40 


Окъув. Масал. Акъыллы кирпинен 
айнеджи тильки... 41 


Къырымтатар тили. Бир теркипли ве эки теркипли 
ДЖУМЛеЛе р... енекет 45 


Окъув. Тильки ве къоян. Асан Чергеев ................ 48 
Къырымтатар тили. Джумленинь сойдаш азалары. . 51 
Окъув. Эфсане. Аювдагъ ................................. 55 


Къырымтатар тили. Джумледе 
багьлайыджыларнен багьлангьан сойдаш 
азалары арасында виргюль........................... ОТ 


Окъув. Ривает. Отьмекке урьмет ..................... 60 
Къырымтатар тили. Адий ве муреккеп джумлелер ..63 
Окъув. Къызгъанч къаргъа. Эльмаз Бахшыш....... 66 


Къырымтатар тили. Адий ве муреккеп джумлелер 
(Девамы) ео ооо еб 69 


Окъув. Ахмакь къашкъыр (масал) ........................ ГА 


Къырымтатар тили. Ресим узеринде иш. 
К. Эминовнынъ «Аювдагъ. Тазелик» ресими .... 75 

Окъув. Ноябрь. Юнус Темиркъая......................... 78 
Къырымтатар тили. Сёз. Сёзнинъ лексик манасы.. 79 
Окъув. Къыш — уста. Абибулла Одабаш .............. 82 


Къырымтатар тили. Синонимлер, антонимлер 
ВЕ ОМОНИМЛЕр енене анана е кокек: 83 


Окъув. Дагъда байрам. Наджие Аметова............. 86 


Къырымтатар тили. Сёз теркиби. 


Сёзнинъ тамыры. Тамырдаш сёзлер.............. 92 
Окъув. Къыш булуты. Зейтулла Албатлы ............. 94 
Къырымтатар тили. Ялгъама (аффикс) .............. 96 
Окъув. Али ве аюв. Билял Мамбет...................... 98 


Къырымтатар тили. Сёз япыджы ялгъамалар 


(аффикслер „ененнен наанаа ененин 101 
Къырымтатар тили. Сёз денъиштириджи 

ЯНРЬБАМОМОГО ое ен лісних 98 
Синонимлер лугъаты.................................... 106 
Антонимлер лугъаты.................................... 107 
Омонимлер лугъаты .................................... 108 

